Danas je 28 Maj 2020, 17:24\nPoslato: 20 Maj 2014, 00:49\nPoslato: 20 Maj 2014, 00:54\nBraća opet pomažu\nRuski helikopter u utorak donosi humanitranu pomoć Šapcu\nBiće dostavljeni prehrambeni proizvodi i ono što je nephodno za prvu pomoć, izjavio je zamenik ruskog ministra za vanredne situacije Eduard Čižikov\nŠABAC - Ruskim helikopterom u Šabac će u utorak biti dopremljena humanitarna pomoć građanima sa poplavljenih područja.\nHelikopterom K- 32 biće dostavljeni prehrambeni proizvodi i ono što je nephodno za prvu pomoć, izjavio je zamenik ruskog ministra za vanredne situacije Eduard Čižikov.\nOn je prisustvovao sednici kriznog štaba Šapca na kojoj je razmatrana situacija na području tog grada ugroženog narastanjem Save a posle koje je ocenio da je situacija u Šapcu stabilna.\n"U Šapcu je situacija stabilna ali nikada se ne zna", rekao je Čižikov, dodavši da su aktivnosti koje su do sada sprovedene sprečile veća izlivanja reke.\nOn je, podsetivši da su ruski spasioci bili angažovani i u Obrenovcu, sada naveo da se situacija u Šapcu znatno razlikuje.\n"Aktivnosti koje su sprovedene do sada u Šapcu su sprečile dolazak vanredne situacije i po tome se razlikuje od situacije koja je bila u Obrenovcu", rekao je on, podsetivši da su ruski spasioci bili angažovani u Obrenovcu na spasavanju ljudi iz poplavljenih kuća.\nOn je rekao da ruski odred broji 76 spasilaca od kojih su 20 ronioci i da raspolažu savremenom opremom i tehnikom.\nPrema njegovim rečima, u odredu su i dva kinološka tima sa psima za traženje i pretragu terena.\nČižikov je dodao da su ruskom odredu na raspolaganju i dva helikoptera K- 32 koji su smešteni u Nišu a opremljeni su savremenom spasilačkom opremom koja takođe može da bude upotrebljena za spasavanje.\nPoslato: 20 Maj 2014, 09:13\nRuski helikopter poleće za Šabac\nRuskim helikopterom u Šabac će danas biti dopremljena humanitarna pomoć građanima sa poplavljenih područja.\nHelikopterom K- 32 biće dostavljeni prehrambeni proizvodi i ono što je nephodno za prvu pomoć, izjavio je Tanjugu zamenik ruskog ministra za vanredne situacije Eduard Čižikov.\nHelikopter k-32: foto Wikipedia\nOn je rekao da ruski odred broji 76 spasilaca od kojih su 20 ronioci i da raspolažu savremenom opremom i tehnikom. Prema njegovim rečima, u odredu su i dva kinološka tima sa psima za traženje i pretragu terena.\nČižikov je dodao da su ruskom odredu na raspolaganju i dva helikoptera K-32 koji su smešteni u Nišu, a opremljeni su savremenom spasilačkom opremom koja takođe može da bude upotrebljena za spasavanje.\nPoslato: 20 Maj 2014, 09:17\nTrudnica iz Obrenovca na svet donela zdravu devojčicu\nTrudnica Slađana Varničić (34) evakuisana pre četiri dana iz Obrenovca, porodila se jutros u KBC Zvezdara i na svet donela zdravu devojčicu tešku 3400 grama. Mama i beba se osećaju dobro.\nSlađanu su u poodmakloj trudnoći kod nas doveli u petak iz poplavljenog Obrenovca. Kada su je doveli maksimalno smo se potrudili oko nje, bila je vidno uplašena. Imala je stalnu negu i nadzor lekara. Ipak je to i psihički i emotivno specifično stanje u ovakvoj situaciji. Slađana je u kontaktu sa svojom porodicom koja je na sigurnom u jednom od prihvatilišta - kaže za “Blic” prof.dr Aleksnadra Aranđelović, direktorka KBC Zvezdara.\nPoslato: 20 Maj 2014, 09:20\nDruštvene mreže dominiraju u organizaciji prikupljanja pomoći\nGrupa mladih u Danskoj poreklom iz Srbije i Crne Gore, prikupila je pomoć koja će narednih dana biti dostavljena žrtvama poplava u Srbiji.\nMladi su se organizovali preko društvene mreže Fejsbuk i za kratko vreme na više punktova u oblasti Kopenhagena prikupili više od 80 kubnih metara sredstva za odrzavanje higijene, hrane, odeće.\nJedna od organizatora akcije, Ana Đinović je za agenciju Beta rekla da pomoć ne stiže samo od ljudi poreklom iz Jugoslavije, već i od doseljenika iz drugih zemalja, od mnogih Danaca, danskih firmi.\nParohija SPC u Kopenhagenu otvorila je humanitarni račun u banci za prikupljanje pomoći u novcu, a Crveni krst Danske pomoć Srbiji i Bosni i Hercegovini prikuplja preko humanitarnog sms-telefonskog broja.\nPoslato: 20 Maj 2014, 09:24\nPogledajte: Dodika iznervirala novinarka pitanjem o poplavama\nPoslato: 20 Maj 2014, 09:31\nBanjalučki novinar koji je svojim gestom vratio veru u ljudskost\nPoslato: 20 Maj 2014, 09:36\n10:13\t- Vučić: U Obrenovcu 14 mrtvih\nPremijer Srbije Aleksandar Vučić je rekao da je u Obrenovcu stradalo 14 ljudi, od kojih se polovina udavila. Na današnjoj sednici Vlade Srbije rečeno je da se razmatra o predlogu o proglašenju dana žalosti.\nViše čitajte u odvojenoj vesti.\n07:12\t- Dinar za decu od „Blica” i čitalaca\n1 dinar od svakog prodatog primeprka "Blica" dajemo za decu ugroženu poplavama.\n10:09\t- Mt:s korisnici donirali 43.775.200 dinara\nMt:s korisnici nastavljaju da doniraju sredstva putem SMS broja 1003 za pomoć područjima koja su pogođena poplavama. Od aktivacije broja, do 20. Maja u 8 časova, poslato je 437 752 poruka, čime je obezbeđeno 43.775.200 dinara koji će biti upućeni ugroženim građanima.\n09:57\t- Šabac dobro, ali opasnost nije prošla\nNivo reke Save kod Šapca i dalje opada, a njen vodostaj jutros je 628 santimetara, što je skoro 40 santimetara manje od rekorda zabeleženog prošlog vikenda.\nU kriznom štabu Ssapca navode da tokom noći na bedemima nije bilo problema, ali da opasnost za grad još nije prošla.\n09:54\t- Otvorena još jedna linija za pomoć stanovništvu\nMinistarstvo unutrašnjih poslova otvara još jednu liniju na koju mogu da se jave svi građani koji žele da pomognu ugroženom stanovništvu. Kol centar biće otvoren 24 časa, a preko njega će biti vršena i koordinacija sa drugim državnim organima.\n09:52\t- Na ovom telefonu sve instrukcije za ponašanje tokom poplava\nOtvorena je posebna telefonska linija 0800 222 333 putem koje se mogu dobiti\ninstrukcije za postupanje u vanrednoj situaciji tokom i nakon poplava.\n09:49\t- Donacije Dunav osiguranja\nKompanija "Dunav osiguranje" do 26. maja ove godine uplatiće donacije na račun Vlade Srbije i isporučiti najneophodniju robu za postradale od poplava u ukupnoj vrednosti od preko 27 miliona dinara, saopštila je danas ta kompanija.\n09:43\t- Normalizovan saobraćaj na putu Mitrovica-Bogati\nNormalizovan je saobraćaj na putu Mitrovica-Bogatić, saopštilo je danas Javno preduzeće "Putevi Srbije". Saobraćaj je bio prekinut zbog vode na tom putu.\n09:41\t- Prikupljanje pomoći i u inostranstvu\n09:30\t- Skupština izdvojila 100 miliona dinara\nSkupština Srbije odlučila je da izdvoji 100 miliona dinara iz svog budžeta kao pomoć nastradalima u poplavama koje su zadesile Srbiju, izjavila je danas predsednica parlamenta Maja Gojković.\n09:22\t- Oni su ostali bez doba i traže vlasnike\n09:16\t- Pomozite i životinjama\n09:10\t- Dačić:Srbija može da aplicira za evropske fondove\nMinistar spoljnih poslova Ivica Dačić izjavio je sinoć da Srbija može sada da aplicira za evropske fondove, ali i da će biti i druge pomoći kako bi se sanirala šteta izazvana katastrofalnim poplavama.\n09:09\t- Stiglo još pomoći od Rusa\nNa niški aerodrom "Konstantin Veliki" sinoć je stigla još jedna isporuka humanitarne pomoći Ruske Federacije namenjena stanovništvu Srbije zahvaćenom poplavama.\nPomoć je dopremljena avionom tipa "Iljušin 76" koji je četvrti po redu koji je posredstvom Rusko srpskog humanitarnog centra upućen poplavljenim delovima Srbije.\n09:03\t- Vlada Srbije o poplavama\nVlada Srbije održaće danas sednicu na kojoj će se raspravljati o poplavama.\nKako je najavljeno iz Kancelarije Vlade za saradnju s medijima, sednica Vlade će biti održana u 10 časova. Deo sednice, na kojoj će se raspravljati o poplavama, biće otvoren za medije.\n08:59\t- Svako ko želi, nek se javi da pomogne u sanaciji\nMinistarstvo odbrane poziva vojne obveznike koji žele da uzmu učeće u sanaciji terena u poplavljenim područjima u Republici Srbiji, na dobrovoljnom principu, da se jave centrima Ministarstva odbrane po mestu prebivališta.\n08:40\t- Pomoć stiže iz celog sveta\nHumanitarna pomoć i najpotrebnija oprema koja će pomoći u spasavanju života i saniranju posledica poplavom ugroženih područija stiže u Srbiju\niz svih delova sveta, saopštilo je jutros Ministarstvo unutrašnjih poslova Srbije.\n08:38\t- Apel udruženih ljubitelja životinja\nPovodom 20. maja, Dana kućnih ljubimaca, udruženi predstavnici ljubitelja životinja: Feniks, Nada za životinje - Riska i Link Plus posetili su evakuisane Obrenovčane i njihove ljubimce smeštene na Fakultetu sporta i fizičkog vaspitanja u Beogradu, na Košutnjaku (novi DIF)\n08:27\t- USAID šalje stručnjake u Srbiju i Bosnu\nAmeričke agencije za medjunarodni razvoj (USAID) je odredila stručnjake za humanitarna pitanja u Srbiji u BiH, koji treba da pomognu u akcijama pružanja pomoći.\n08:13\t- Ribari da paze na Dunav\nZbog očekivanog porasta nivoa Dunava gradski Štab za vanredne situacije pozvao je stanovnike ribarskih naselja Orešac i Metalor da prate vodostaj Dunava i da na vreme evakuišu i obezbede imovinu.\nOrešac i Metalor su ribarska naselja i veliki broj nastambi je na stubovima, na samoj obali reke. U gradu, posebno duž železničke pruge pored Smederevske tvrđave, izgradjena su dva odbrambena nasipa.\nPoslato: 20 Maj 2014, 09:41\nStrani novinari: Reči ne mogu da opišu šta smo videli u Obrenovcu\nNezapamćene poplave koje su zadesile našu zemlju isprva kao da niko od najuticajnijih svetskih medija nije ozbiljno shvatio, ali poslednja dva dana televizijske i radijske emisije, kao i novinske stupce širom sveta, pune vesti pristigle iz Srbije.\nU Srbiji se trenutno nalazi dosta inostranih reportera koji su došli da izveštavaju sa lica mesta, pa smo tako saznali da su tu kolege iz Bi-Bi-Sija, Rojtersa, norveške televizije TV2... ali i oni koji se u svojoj domovini suočavaju sa sličnim scenarijem. Novinarka i snimatelji hrvatske „Nova TV” u Srbiji su od nedelje ujutro, a odmah po prelasku granice uputili su se u Obrenovac.\n- U petak i subotu smo čekali u Slavoniji jer smo hteli da pređemo u Bosnu ili Srbiju. U Bosnu nismo uspeli, ali su nas na kraju pustili da uđemo u Srbiju. Nemam reči koje bi opisale ono što smo videli u Obrenovcu - priča za „24 sata” novinarka Barbara Štrbac.\nPoslato: 20 Maj 2014, 09:57\nHumanitarna pomoć stiže iz Japana i od OEBS-a, pored pomoći koja svakodnevno stiže iz celog sveta,kao i iz zemlje\nMUP Srbije saopštio je jutros da se očekuje dolazak humanitarne pomoći iz Japana i od OEBS-a, pored pomoći koja svakodnevno stiže iz celog sveta, a tokom dana treba da stignu i timovi za ispumpavanje vode iz Danske, Slovačke i Nemačke.\n10:02 - POŠTA UPLATILA PET MILIONA DINARA POMOĆI\nPošta Srbije donirala je pet miliona dinara novčane pomoći za stradale u katastrofalnim poplavama širom Srbije.\nSredstva su uplaćena na račun Republike Srbije, čime je potvrđen kontinuitet u pružanju pomoći ugroženima, saopšteno je iz tog preduzeća.\nPoštin transportni pogon, koji broji 200 vozila širom Srbije, nosivosti više od jedne tone, stavljen je na raspolaganje Vladi Srbije i Republičkom štabu za vanredne situacije kao i Gradu Beogradu, za dopremanje hrane, lekova i druge neophodne pomoći na ugroženim područjima, odmah po proglašenju vanredne situacije u zemlji.\nPošta je takođe donela odluku o ukidanju provizije za uplate u humanitarne svrhe po računima koje otvorila Republika i grad Beograd.\nZaposleni i poslovodstvo Pošte, duboko saosećaju sa građanima ugroženih područja i konstantno sprovode neophodne akcije kako bi sačuvali ljudstvo, sanirali poštanske tokove i pomogli najugroženijima, poštujući radni raspored u vanrednim situacijama i plan dežurstava.\n09:46 - SVI SE PRIDRUŽUJU DA POMOGNU\nMeđunarodna humanitarna pomoć i najpotrebnija oprema koja će pomoći u spasavanju života i saniranju posledica poplavom ugroženih područija svakodnevno stiže u Srbiju, a na terenu zajedno sa srpskim spasiocima bez prestanka na evakuaciji i pomoći ugroženima rade timovi iz Ruske federacije, više zemalja EU i regiona.\nHumanitarna pomoć u opremi i životnim namirnicama stigla je od Ujedinjenih nacija, Ruske federacije, Azerbejdžana, Belorusije, Slovenije, Crne Gore, Makedonije...


Grad Novi Pazar podržao realizaciju projekta “Da nas je više” koju sprovode ginekolozi Narodnog fronta iz Beograda - Sandžak Haber - Sandžačke Internet Novine\nMeđedović i Topo ispali u dublu\nDrugi nosilac eliminisao Međedovića za četvrtfinale čelendžera\nNaslovna Featured Istaknuto Grad Novi Pazar podržao realizaciju projekta “Da nas je više” koju sprovode...\nGrad Novi Pazar podržao realizaciju projekta “Da nas je više” koju sprovode ginekolozi Narodnog fronta iz Beograda\nProblem steriliteta u današnjem dobu ima veliki procenat mladih bračnih parova. O ovoj, nekada tabu temi, danas se govori sve više pa se sve veći broj parova odlučuje na proces vantelesne oplodnje kako bi postali roditelji. Na ovu temu danas je u Novom Pazaru kroz projekat “Da nas je više” govorio medicinski tim stručnjaka sa Ginekološko-akušerske klinike Narodni front iz Beograda koji je izneo i novine za ostvarivanje prava na vantelesnu oplodnju.\nPredavanje su slušali ginekolozi iz Novog Pazara, Tutina, Sjenice i Raške kako bi se upoznali sa detaljima upućivanja pacijenata na vantelesnu koju, za neograničen broj pokušaja, finansira Republika Srbija.\n“Treba da znamo i da smo sveni da neplodnost nije problem naše sredine nego da je to jedan globalni, medicinski, sociološki i ekonomski problem i da ne treba toga da se stidimo, da to ne treba da bude tabu tema. Što ranije se uputimo lekaru lakše ćemo rešiti problem i imaćemo veći uspeh u lečenju neplodnosti”, kazao je specijalista ginekologije i akušerstva dr Milan Perović sa Narodnog fronta.\n“Često je taj ekonomski moment najveći problem za odlazak na vantelesnu oplodnju pa je država rešila da pomogne na tom polju tako što finansira neograničen broj pokušaja za dobijanje prvog i dva pokušaja drugog deteta. To pravo mogu iskoristiti žene sa navršene 43 godine , ne starije,i parovi koji su iz prethodnih brakova prvo dete imali putem vantelesne oplodnje”, objasnila je embriolog dr Ana Jeremić.\nOvu kompletnu priču podržao je Grad Novi Pazar na inicijativu dr Anele Halilović Šemsović, inače predsednice Skupštine, danas se i govorilo na ovu temu. “Jako mi je drago što je Novi Pazar prvi grad u Srbiji od koga kreće kompletna prezentacija ali i realizacija ovog projekta”, kazala je ispred Grada Novog Pazara, dr Anela Halilović Šemsović.\nOvaj medicinski tim će sutra od 10h u Kulturnom centru biti na raspolaganju parovima koji bi želeli da se putem vantelesne oplodnje ostvare kao roditelji tako što će moći da od njih dobiju sve odgovore, objašnjenja, smernice i putokaze. Ukoliko imaju zdravstvenu dokumentaciju neka je ponesu i mogu je dati na uvid lekarima koji će biti tu sve dok budu dolazili zainteresovani.\nPrethodni tekstKostić: Da prekinemo seriju Dinamika (sreda, 16.00 – RTVNP)\nSledeći tekstKrstiću 14 i po godina za zločin na Kosovu\nNSZ Novi Pazar sprovodi mere aktivne politike zapošljavanja\nDevojka se ubila u porodičnoj kući u Novom Pazaru\nTRAGEDIJA U NOVOM PAZARU: Devojka izvršila samoubistvo hicem iz pištolja\nDanas tokom celog dana oblačno\nNOVI PAZAR: Ponovo raste broj hospitalizovanih, preminula 4 pacijenta


Jedna od tačaka je bila zahtjev Aljoše Čampare, federalnog ministra unutrašnjih poslova da u skladu sa članom 8.8 Izbornog zakona BiH pokrene proceduru utvrđivanja privremene (ne)sposobnosti Milorada Dodika, člana Predsjedništva Bosne i Hercegovine, za vršenje funkcije koju obavlja\nUstavni sud Bosne i Hercegovine je danas započeo 124. plenarnu sjednicu na kojoj je razmatrao zahtjeve za ocjenu ustavnosti i apelacije.\nJedna od tačaka je bila zahtjev Aljoše Čampare, federalnog ministra unutrašnjih poslova da u skladu sa članom 8.8 Izbornog zakona BiH pokrene proceduru utvrđivanja privremene (ne)sposobnosti Milorada Dodika, člana Predsjedništva Bosne i Hercegovine, za vršenje funkcije koju obavlja.\nUstavni sud BiH je o tome odlučio sljedeće:\nU jednoj od tačaka, odlučujući o zahtjevu Aljoše Čampare, ministra unutrašnjih poslova FBiH, kojim je tražio da Ustavni sud BiH pokrene proceduru utvrđivanja privremene (ne)sposobnosti Milorada Dodika, člana Predsjedništva Bosne i Hercegovine, za vršenje funkcije koju obavlja, u skladu sa članom 8.8. Izbornog zakona Bosne i Hercegovine, odbio navedeni zahtjev zbog nenadležnosti Ustavnog suda BiH za odlučivanje.\n– Posljednje najave Milorada Dodika, koje imaju sve elemente planiranog i ciljanog udara na ustavno-pravni poredak Bosne i Hercegovine, jasan su pokazatelj da član Predsjedništva BiH djeluje neustavno iako se prilikom preuzimanja funkcije obavezao između ostalog da će savjesno obavljati datu dužnost, poštovati Ustav BiH te provoditi Opći okvirni sporazum za mir i njegove anekse u cijelosti. S obzirom na to da Milorad Dodik blokira funkcionisanje institucija sistema, uvodi zemlju u konflikte i podjele te da je postao otvorena prijetnja miru i sigurnosti, ali i međunarodnim odnosima Bosne i Hercegovine, tražim od Ustavnog suda BiH da utvrdi da li je aktuelni član Predsjedništva BiH iz reda srpskog naroda privremeno nesposoban za vršenje funkcije koju obnaša.\n#milorad dodik#ustavni sud bih#u fokusu


Žene u Vladi: Ne želimo da ćutimo na napade – Portal Podgorica\nŽene u Vladi:…\nŽene u Vladi: Ne želimo da ćutimo na napade\nŽene u Vladi Crne Gore osudile su danas napade na ministarke Vesnu Bratić i Jelenu Borovinić Bojović i pozvale nadležne da situaciju shvate ozbiljno, jer je, kako smatraju, sve odavno prešlo granice zakonski prihvatljivog ponašanja.\nU saopštenju žena u Vladi Crne Gore, navodi se da su ministarke Vesna Bratić i Jelena Borovinić Bojović, kao i druge žene u Vladi, u poslednje vrijeme izložene čestim napadima.\nIstiče se da je Bratić najčešća meta raznih napada, a da od kad je stupila na javnu funkciju neprekidno trpi teret neprihvatljivih i sramnih objava na društvenim mrežama.\nŽene iz Vlade poručile su da ne žele i ne smiju da ćutimo na ovakve sramne događaje.\nOne su kazale da se kao žene, saosjećaju sa ministarkama i svim napadnutim ženama i da imaju potrebu da ih podrže.\n„Svaki napad na ministarke ili bilo koju ženu u Vladi ili pak državi, napad je na svaku od nas“, poručile su žene iz crnogorske Vlade.\nNavode da su kao građanke Crne Gore tužne što javna sfera poznaje ovakve oblike ponašanja, a da kao pripadnice javne administracije osjećaju dužnost i obavezu da se protiv njih bore i da im stanu na kraj.\n„Ovim putem posebno skrećemo pažnju nadležnim organima da situaciju shvate krajnje ozbiljno, jer je sve odavno prešlo granice zakonski prihvatljivog ponašanja“, kaže se u saopštenju.\nIstiče se da žene u Vladi vjeruju da dosadašnji napadi stoje u uzročno-posledičnoj vezi sa moralnim urušavanjem društva u cjelini u kojem žene nijesu ravnopravne i poštovane, a napadi na njih postaju svakodnevni.\n„Ni najmanje ne sumnjamo da svaka od naših ministarki, žena u Vladi i svaka građanka Crne Gore, može da izdrži ovakve napade, ali naše zatvaranje očiju pred nedjelima bilo bi nedopustivo, te naša reakcija ne smije izostati“, navodi se u saopštenju.\nOcjenjuje se da se samo solidarnošću i istrajnošću možemo izboriti za zdravo društvo u kom je žena uvažena, poštovana i ravnopravna.\n„Štiteći jedna drugu, štitimo i ugled Vlade, ali i pravo i slobodu svake djevojčice, djevojke i žene, da javni prostor prepozna kao svoj i u njemu nesmetano djeluje, bez bojazni da će biti žrtva agresije bilo koje vrste“, kazale se žene iz Vlade.\nKako su kazale, očekuju procesuiranje osoba odgovornih za sve minule napade.\n„Jer ako ovakvi postupci ne budu adekvatno sankcionisani, već sjutra slične neprijatnosti mogu se dogoditi bilo kojoj ženi na javnoj funkciji, ali i bilo kojoj ženi u našem društvu“, smatraju žene u Vladi.\nOne su poručile da hrabro, ženski i ljudski stoje jedna uz drugu i zahtjijevaju od javnosti nedvosmislenu osudu ovakvih napada i bavljenje ovom temom, ne samo na dan kada se neki napad desi, već sve dok oni ne postanu dio prošlosti.\nZajedničko saopštenje potpisale su žene koje su dio kabineta predsjednika Vlade, državne sekretarke i sekretarke u ministarstvima.\n„Vjerujemo da je spisak naših koleginica iz javne administracije koje podržavaju ovdje iznijet stav značajno duži“, navodi se u saopštenju.


Vojislav Šešelj opomenuo Dačića i Vučića: Sve je naše, zašto da se razgraničavamo na KiM? | Vestinet.rs\nPOČETNA U FOKUSU Vojislav Šešelj opomenuo Dačića i Vučića: Sve je naše, zašto da se razgraničavamo na KiM?\nVojislav Šešelj opomenuo Dačića i Vučića: Sve je naše, zašto da se razgraničavamo na KiM?\n21. avgusta 2017. 18:33 · Nema komentara\nLider SRS Vojislav Šešelj je na pitanje šta misli o predlogu razgraničenja na KiM odgovorio pitanjem – zašto se razgraničavati s Albancima na svojoj teritoriji?\n„Što da se sa Albancima razgraničavamo na svojoj teritoriji? Sve je naše, pa da delimo sa njima. Može, mi njima da damo pola Kosova a oni nama pola Albanije“, rekao je Šešelj u intervjuu za „Večernje novosti“.\nUpitan šta misli o pritiscima Amerike da pitanje Kosova ostane otvoreno i nerešeno, on smatra da su te informacije sumnjivog karaktera i da to neko „tako bezveze plasira“.\nPrema njegovom mišljenju, predsednika Srbije pritiskaju da što pre pristane na nezavisnost Kosova, jer kad kažu da se „normalizuju odnosi“ – to znači priznanje nezavisnosti.\n„Ne mora Vučić da kaže priznajem, on to faktički može da uradi, dovoljno im je da Kosovo uđe u UN. Srbija na to ne sme nikako da pristane“, dodao je on.\nNa pitanje da li na predstojećim beogradskim izborima njegova stranka, koja po anketama uživa 4 odsto podrške građana, može da pređe cenzus, Šešlj kaže da da u Srbii nema ozbiljne agencije za istraživanje javnog mnjenja, a da je postojećim, instrumentalizovanim od strane režima, zadatak da „ubiju u pojam“ opozicione stranke.\n„Izbori će dosta zavisiti od predizborne kampanje , nastupa svake stranke, a polako sazreva mišljenje da vlast u Beogradu treba menjati“, smatra lider SRS.


Real u velikoj krizi sa pola tima - Sport - Dnevni list Danas\nPočetna » Sport » Real u velikoj krizi sa pola tima\nOgromni problemi sa povredama doveli Madriđane do posrtanja u Evroligi\nReal u neizvesnoj završnici u Tel Avivu nije uspeo da napravi brejk protiv Makabija (86:84).\n0Piše: N. M. 22. januara 2021. 19.11 Izmenjeno: 19.26\nOphrveni kadrovskim problemima Madriđani su u Izraelu doživeli čak treći poraz na poslednje četiri utakmice tako da su skliznuli na 5. mesto evroligaške tabele.\nIako je na klupi najtrofejnijeg španskog kluba desetu sezonu, Pablo Laso ne pamti da je imao veći broj povređenih igrača, pogotovo onih koji su nosioci igre.\nEntoni Rendolf je završio sa takmičarskim utakmicama do leta nakon kidanja Ahilove tetive, na meču sa Crvenom zvezdom, Rudi Fernandez povredio je i ovako krhka leđa, dok je van konkurencije i Serhio Ljulj.\nDa bi uopšte imao dvanaest igrača u rotaciji, Laso je u Tel Aviv poveo i devetnaestogodišnjeg Borisa Tišmu.\nPoznato je da je tokom sezone ekipu napustio i Fakundo Kampaco, odlučivši se da karijeru nastavi u Denver Nagetsima.\nU klubu su smatrali da njegov odlazak mogu nadomestiti povremenim premeštanjem Ljulja na jedinicu i davanjem većeg prostora talentovanom Alosenu.\nNažalost, zbog brojnih zdravstvenih problema, Ljulj je poslednje dve godine više u „civilu“ nego li u sportskoj opremi, a povreda ga sprečava u poslednjih par nedelja da na mestu pleja pomaže Laprovitoli.\nReal je u Tel Avivu imao samo trojicu dvocifrenih, među kojima jednog beka, Abaldea.\nI u skraćenoj rotaciji, Laso je samo sedmorici poverio više od 20 minuta u igri, svesno preopteretivši Valtera Tavaresa na petici.\nGorostasni centar na parketu je proveo skoro 33 minuta, što pokazuje da se Aleks Tajus, poslednje pojačanje iz turskog Galatasaraja, uklapa sporije od očekivanog.\n– Mislim da nam je protok lopte bio veoma dobar u ranoj fazi utakmice. Tavares je uspevao da zatvori njihovu unutrašnju igru, međutim oni imaju igrače sposobne da šire napad, što su i pokazali. U ovakvoj utakmici ne možete tražiti samo jedan razlog zbog kojeg ste izgubili. Uradili smo dosta dobrih stvari protiv odličnog tima kakav je Makabi: Tejlor je kvalitetno čuvao Vilbekina, Tompkins je imao odlične procente šuta, dok je Tavares bio dominantan u oba pravca – istakao je trener Laso.\nBertomeu: Fajnal for Evrolige uz navijače\nAko sve bude po planu, Fajnal for turnir Evrolige održaće se uz prisustvo publike, izjavio je izvršni direktor takmičenja Đordi Bertomeu. On se nada da će, ako situacija sa pandemijom koronavirusa bude stabilna, ljubitelji košarke imati prilike da prisustvuju mečevima u Kelnu. On je, doduše, poručio da nema šanse da tribine budu ispunjene do kraja, ali da bi svakako bilo dobro da određeni broj navijača prisustvuje završnim mečevima u „Lankses areni“. Turnir treba da se održi od 28. do 30. maja u dvorani kapaciteta 18.000 mesta.\nEvroliga, KK Real Madrid, Košarka, Košarkaški klub Real Madrid, povrede


SAD izručile Bosni osumnjičenu za ratni zločin\nVlasti Sjedinjenih Američkih Država izručile su Bosni i Hercegovini Azru Bašić, osumnjičenu za zločine nad žrtvama srpske nacionalnosti počinjene na području Dervente tokom 1992. godine.\nIz Tužilaštva BiH je saopšteno da je Azra Bašić, državljanka Hrvatske, danas na sarajevskom aerodromu izručena pravosudju BiH.\nBašićeva se tereti da je od aprila do juna 1992. godine na području Dervente lično ubila jednog civila i učestvovala u “namernom nanošenju snažnog telesnog i duševnog bola i patnje, kao i mučenju većeg broja civila srpske nacionalnosti koji su bili zatočeni u Domu JNA u Derventi”.\nOna je posle rata napustila BiH i emigrirala u Kentaki, u SAD, posle čega je zajedničkim radom pravosudja BiH i američkih vlasti locirana, uhapšena i procesuirana zbog imigracijske prevare, odnosno davanja netačnih podataka američkim vlastima o učešću u ratu u BiH.\nS obzirom da je na osnovu zahteva pravosudja BiH za njom raspisana poternica, vlasti SAD su provele postupak njene ekstradicije i izručenja pravosudju Bosne i Hercegovine.\nU saopštenju se ističe da Tužilaštvo BiH sa partnerskim agencijama i institucijama širom sveta intenzivno radi na pronalasku, izručenju BiH i procesuiranju osumnjičenih za ratne zločine, koji beže od pravde i pokušavaju da se sakriju u inostranstvu.\n“Taj proces ćemo nastaviti sa ciljem borbe da ratni zločini ne ostanu nekažnjeni”, navodi se u saopštenju Tužilaštva biH.


ONE SU NAJVEĆE ZAVODNICE ZODIJAKA! Obožavaju flert, udvaranje, a u jednoj stvari su posebno dobre - Sanja Marinković\nONE SU NAJVEĆE ZAVODNICE ZODIJAKA! Obožavaju flert, udvaranje, a u jednoj stvari su posebno dobre\nMnogi u horoskop ne veruju, pod izgovorom da su to prazne priče i da ne može biti za sve ljude sa jednim znakom ista sudbina. Slažemo se da sudbina za sve nije ista, ali da zvezde mnogo toga o nama mogu da kažu svakodnevno potvrđuju astrolozi svojim predviđanjima i informcijama koje astrologija ukazuje.\nTako je horoskop odredio i koji to znak važi za najperverzniji u zodijaku. Pripadnici ovog znaka vole da zavode, ne stide se da to i pokažu u svojoj spavaćoj sobi, a svoje partnere vole da iznenade raznim inovacijama i erotskim idejama.\nVeoma je kreativan, maštovit, inovativan i slobodan ovaj znak, a u pitanju je Ovan.\nOvaj znak je rođen za flert, zavođenje, izlazak na dejt, a Ovnova takmičarska priroda mu ne dozvoljava da iko bude bolji od njega. Dame rođene u ovom znaku su veoma dominantne i uvek su u potrazi za nekim novim izazovom. Ovnovi su veliki avanturisti i stalno istražuju inovacije i taktike zavođenja, a erotiku obožavaju. Partneri ovog znaka sigurno uživaju u njihovim maštarijama, ali jedna stvar je baš važna – ženu Ovna je veoma teško oboriti s nogu. Stoga, muškarci moraju da se potrude, da joj pruže mnogo pažnje, zadovoljstva i da pokušaju da ukrote njenu egzotičnu energiju. Ukoliko to ne uspeju, dame mogu da se okrenu i potraže nekog drugog ko ispunjava te kriterijume.\nIzvor Lepa i srećna


Devojke iz Ćuprije sviraju u Vašingtonu u čast srpske zastave - Jutarnji GLASnik\nPosted on 30/07/2018 Author Redakcija Jutarnji GLASnik\tComment(0)\nČlanice kvarteta Škole za muzičke talente iz Ćuprije borave trenutno u Vašingtonu, gde su održale dva od tri koncerta povodom 100 godina savezništva SAD i Srbije u Prvom svetskom ratu.\nNikolina Maričić, violina, Milana Trujanović, violina, Saška Bogdanović, viola, i Katarina Buljančević, violončelo, učenice su u klasi kamerne muzike Dragana Mirčića, koji ih je pripremao za nastupe u Americi.\nDevojčice su dobile priliku da sviraju u prisustvu predstavnika državnog vrha dve zemlje na poziv senatora i Stejt departmenta. Otputovale su 23. jula i do sada su nastupile u američkom Kongresu, održale su samostalni koncert u Karnegi institutu za nauku, i još će nastupiti danas, na dan stogodišnjice proklamacije američkog predsednika Tomasa Vudroa Vilsona, kada je 1918. godine u znak zahvalnosti vojsci i srpskom narodu za doprinos u Prvom Svetskom ratu podignuta zastava Srbije na Beloj kući i druge važne institucije u Vašingtonu.\nMlade muzičarke pred visokim zvaničnicama i brojnim gostima izvele su dela Bokerinija, Donicetija, Bacinija, Hita, a izvešće i tradicionalne srpske pesme.\nNikolina, Milana i Katarina su završile osmi razred, a Saška deveti, a prema rečima njihovog profesora u toku prošle školske godine imale su više od 20 nastupa.\n– Nastupi u Vašingtonu su kruna njihovog rada na kraju školske godine. Do odlaska u SAD je došlo zahvaljujući našem umetničkom rukovodiocu Draganu Đorđeviću i Fondaciji “Dobar glas”, koja nam je donator i obezbedila je smeštaj i prevoz. Naš školski kvartet, pre dve godine, sa tadašnjim učenicima je nastupio u Čikagu povodom 15 godina srpske škole “Sveti Sava”, ali ovo sada je na visokom političkom nivou i zaista smo svi počastvovani pozivom Stejt departmana. Učenice čine ansambl koji je nastupio tokom školske godine i u Insbruku u Austriji povodom prikupljanja donacija za izgradnju pravoslavnog hrama, zatim povodom 70 godina Instituta “Josif Pančić” u Beogradu, na 62. Sajmu knjiga i učestvuju na brojnim takmičenjima – kaže profesor Dragan Mirčić za “Blic”.\nAnsambl će izvesti i tradicionalne srpske pesme FOTO: PRIVATNA ARHIVA\nZa njega i talentovane učenice pripreme za nastupe u Vašingtonu tekle su uobičajeno.\n– Ponosni smo jer očigledno imamo talentovane ljude i možemo da ponudimo mnogo svetu odakle je ta kultura stigla, jer to čime se mi bavimo je zapadnoevropska kulturna tradicija, a zapadni svet je vrlo zainteresovan za naša dostignuća. Naravno, prostora za nastupe mladih i talentovanih učenika nikada dosta. Bilo bi bolje da toga ima još više, ali situacija u kulturi je takva i mi ne možemo puno da utičemo na to. Radimo najbolje što možemo, a naša deca to i dokazuju – poručuje prof. Mirčić.\nŠkola za muzičke talente iz Ćuprije, koju pohađaju članice kvarteta, koji uz predstavnice najvišeg državnog vrha Srbije, premijerku Anu Brnabić i ministra spoljnih poslova Ivicu Dačića, predstavlja Srbiju u Americi, doživela je u poslednje vreme pravu eksploziju uspeha. Kako objašnjava profesor Dragan Mirčić, direktorka škole, violinistkinja Danijela Jović, koja je u pratnji učenika na ovom putovanju, i sama je bila učenik Škole za talente, izuzetno je stručna, ali i ostale kolege poznaju dobro školu i to kako funkcioniše, što je dovelo do pozitivnih dešavanja i pozitivno utiče na decu.\nStižu i talenti iz bivše SFRJ\nNedavno smo postali i internacionalna škola, jer članica kvarteta Nikolina ima hrvatsko državljanstvo, a upisali smo i jedno dete iz Bosne i Hercegovine. Širimo se prema regionu, što je i bila nekadašnja zamisao, jer je škola zamišljena da bude ustanova za talentovanu decu iz Jugoslavije – kaže profesor Dragan Mirčić.\nEgzit, od kulturnog fenomena do plitke zabave radi profita organizatora\nTagged ĆUPRIJA, NASTUP, ŠKOLA ZA MUZIČKE TALENTE, SRPSKA ZASTAVA, VAŠINGTON\nDojče banka preselila iz Londona u Frankfurt “veliki deo” svojih aktivnosti


Spahić: U Novom Pazaru testirano blizu 5.000 ljudi - Sandžak Haber - Sandžačke Internet Novine\nNaslovna Featured Istaknuto Spahić: U Novom Pazaru testirano blizu 5.000 ljudi\nSpahić: U Novom Pazaru testirano blizu 5.000 ljudi\nNOVI PAZAR – Direktor Zavoda za javno zdravlje u Novom Pazaru Šefadil Spahić izjavio je da je do danas u tom gradu na prisustvo korona virusa testirano 4.937 osoba, dok je u poslednjih nekoliko dana obavljeno oko 500 uzorkovanja.\n“Domu zdravlja se prosledi oko 30 testova, Opštoj bolnici oko 100, a deo testova radi Zavod. Problem je što se veliki broj ljudi uplašio i želi da radi PCR test a to zaista nije moguće”, naveo je Spahić.\nOn je dodao da je od 27. do 30. juna broj pozitivnih osoba bio izmedju 28 i 26 i da je u tom periodu primetan pad pozitivnih briseva u odnosu na broj poslatih uzoraka.\n“Teško je davati prognoze, ali očekujemo da tokom naredne nedelje imamo još jedan blagi porast, a onda lagani pad broja obolelih. Činjenica je da se naši gradjani kasno javljaju lekaru, kada već postoji teža klinička slika zbog čega i imamo toliko hospitalizovanih pacijenata”, rekao je Spahić.\nApelovao je na gradjane da se jave svom izabranom lekaru ukoliko imaju bilo kakve simptome, i da maksimalno poštuju sve preporučene mere prevencije.\nPrethodni tekstSZO: Prvi rezultati leka protiv Kovida-19 za dve nedelje\nSledeći tekstHEROJI NOVOG PAZARA // Turković pomaže osobama koje nisu hospitalizovane


Komšićevo prekidanje intervjua komentarisao Vučić: U Srbiji to nije moguće\nJučerašnji potez predsjedavajućeg Predsjedništva BiH Željka Komšića, koji je odlučio prekinuti intervju za Tanjug, jer novinar nije priznavao genocid u Srebrenici, danas je prokomentarisao srbijanski predsjednik Aleksandar Vučić.\n– To što se dogodilo je užasno za novinara, šta god da je izgovorio. I to je biti proglašeno kao najveće demokratsko pravo jer je u interesu onih koji o tome tobož odlučuje. Sretan sam što u Srbiji to nije moguće, za bilo šta, i za one koji misle da je bio ili nije – izjavio je.\nZatim je na netačnu i spinovanu novinarsku konstataciju da je Komšić u intervju “okrivio cjelokupan srpski narod”, Vučić odgovorio:\n– Kada bi se zaklinjali da ne misle na cjelokupan srpski narod uvijek bi to mislili.\nPodsjetimo, Komšić je odlučio prekinuti intervju za Tanjug jer je novinar rekao da za njega nije počinjen genocid u Srebrenici uprkos presudama Međunarodnog suda u Hagu.\nDanas je Institut za istraživanje genocida Kanada (IGK) podnio krivičnu prijavu protiv novinara srbijanske novinske agencije Tanjug zbog negiranja genocida u Srebrenici.


Fejtov plan nije validan – Nadlanu.com\nFejtov plan nije validan\nObjavljeno 25. feb 2010. / 16:30:02\nBEOGRAD, 25. februar 2010. (FoNet) - Vlada Srbije i Ministarstvo za Kosovo i Metohiju odbacili su dokument "Strategija za sever Kosova" i ne smatraju ga validnim, izjavio je državni sekretar u Ministarstvu za Kosovo Oliver Ivanović.\nU intervjuu za Međunarodni radio Srbija, Ivanović je rekao da šef Civilne kancelarije u Prištini Piter Fejt o tom dokumentu nije obaveštavao ni Evropsku uniju (EU), niti bilo koju drugu instancu.\n"Jedna jedina veza između EU i tog dokumenta jeste što se u Fejtovoj ličnosti kriju zapravo dve funkcije - Fejt je i izaslanik Visokog komesara za spoljnu politiku i bezbednost EU, a s druge strane on je i šef civilne kancelarije u Prištini koja treba da sprovede odbačeni plan Martija Ahtisarija", naglasio je Ivanović.\nPodsetivši da tu kancelariju čine predstavnici 24 zemlje od kojih su 22 članice EU, uz Švajcarsku i SAD, priznale jednostranu nezavisnost Kosova, Ivanović je ukazao da oni za Srbiju nisu sagovornici.\nPrema rečima Ivanovića, procena je da je Fejt napravio pomenuti plan na osnovu dogovora sa kosovskim Albancima u nameri da im omogući infiltriranje na sever Kosova i preuzimanje pune kontrole.\n"To bi bilo pogubno za preostale Srbe na severu. Ne mogu reći da je mnogo lakše onima koji žive južno od reke Ibar, ali na severu od 1999. godine postoje jake srpske institucije koje nisu prestajale da rade", napomenuo je Ivanović.\n"U svakom slučaju, Vlada Srbije će nastaviti da podržava svoje institucije bez obzira da li se one nalaze na severu ili na jugu, a Piter Fejt mora da shvati da ovakve avanture, kako nazivamo njegov plan, mogu samo da donesu napetost na severu, a onda i neku nepromišljenu reakciju", upozorio je Ivanović.


Novi Sad za jednakost devojaka i devojčica romske nacionalnosti - EU Delegacija u Srbiji\nBy Nebojsa objavljeno\t 20/02/2020 Projektne aktivnosti\nGradska uprava za socijalnu i dečiju zaštitu Novog Sada, u partnerstvu sa Centrom za proizvodnju znanja i veština započeo je realizaciju projekta „Novi Sad za jednakost devojaka i devojčica romske nacionalnosti“ čiji je cilj podsticanje aktivnosti lokalne zajednice radi sprečavanja diskriminacije, sa posebnim fokusom na devojčice, devojke i žene.\n„Današnja konferencija ima za cilj uspostavljanje povoljnog lokalnog konteksta za realizaciju Projekta kroz povećanje vidljivosti projektnih aktivnosti i uključivanje relevantnih zainteresovanih grupa. Ovo je lep primer saradnje Grada, gradskih institucija, ustanova i organizacija civilnog društva na rešavanju zajedničkih problema gde svako u svom domenu delovanja može da doprinese zajedničkom cilju“, kaže pomoćnica gradonačelnika Novog Sada Ljiljana Кoković, prenosi sajt grada Novog Sada.\nPredstavnica Centra za proizvodnju znanja i veština Vesna Cvjetanović kaže da je terenski rad veoma važan u realizaciji projekta\n„Кroz ovu komponentu, naši radnici u neformalnim romskim naseljima Veliki Rit i Adice organizuju razvojno-stimulativne radionice, sa decom predškolskog uzrasta, kao i individualni, savetodavni rad sa devojčicama i devojkama romske nacionalnosti. Primetili smo da veliki broj dece ne zna srpski jezik koji upravo kroz radionice i neformalno druženje sa terenskim radnicima imaju priliku da savladaju i tako se pripreme za polazak u vaspitno- obrazovne ustanove“, objašnjava Cvjetanović.\nProjekat se odvija u četiri komponente, koje predstavljaju nastavak već započete intersektorske saradnje tokom prethodne tri godine:\n1. Mere podrške romskim porodicama predškolske dece na terenu u neformalnim romskim naseljima radi uključivanja dece u predškolski sistem na ranijem uzrastu;\n2. Кoordinacija i podrška radu školskih timova za prevenciju osipanja u devet osnovnih škola u Novom Sadu u primeni mera prevencije osipanja i to kroz koordinaciju rada školskih timova za prevenciju osipanja dece iz obrazovnog sistema, pre svega devojčica romske nacionalnosti, i podrška saradnji škola sa drugim akterima u zajednici;\n3. Preventivni edukativni i individualni savetodavni rad za devojčice i devojke romske nacionalnosti o partnerskom i porodičnom nasilju, ranim ugovorenim brakovima, i po potrebi individualni savetodavni rad;\n4. Edukacija medija i Novosadske intersektorske mreže za decu o problemima porodičnog i partnerskog nasilja uključujući problem ranih ugovorenih brakova u romskoj populaciji, uz medijsku kampanju u javnosti.


Opozicija: U julu je kasno za dijalog, namerno se odugovlači\nPolitika Autor:Jelena Jelovac27. maj. 202118:33 > 19:22\nPredstavnici opozicije smatraju da je prekasno da dijalog sa vlašću oko izbornih uslova uz posredovanje Evropskog parlamenta počne u julu, kada će prema saznanjima Nova.rs evroparlamentarci doći u Srbiju. Prema mišljenju većine članova opozicije to bi ostavilo vrlo malo vremena za implementaciju dogovorenog, ukoliko do dogovora uopšte dođe.\nNaime, prema saznanjima Nova.rs, dijalog vlasti i opozicije o izbornim uslovima uz posredovanje predstavnika Evropskog parlamenta, po svemu sudeći mogao bi da počne u julu, kada će evroparlamentarci doći u Srbiju, a za to se, kako nam je rečeno, čeka zeleno svetlo predsednika Evropskog parlamenta.\nIako je bilo planirano da evropska četvorka predvođena Vladimirom Bilčikom u dijalogu vlasti i dela opozicije posreduje onlajn, gotovo je izvesno da bi ipak mogli da doputuju u Beograd. O tome se do sada nije razmišljalo zbog pandemije korona virusa, ali se, kako navodi izvor Nova.rs, sada pojavila mogućnost dolaska u Srbiju.\n„Čeka se da dolazak odobri predsednik Evropskog parlamenta“, navodi naš izvor, a to bi značilo da će se vlast i deo opozicije tada naći prvi put za istim stolom.\nPredstavnici opozicije uglavnom smatraju da je to kasno za bilo kakav dogovor, odnosno za njegovu implementaciju.\nTakvo je mišljenje zamenika predsednika Stranke slobode i pravde Borka Stefanovića.\n„To je izuzetno kasno. Takav scenario se sprovodi da bi se što manje stvari dogovorilo i sprovelo. Očigledno je da gospodin Bilčik smatra da su uslovi za izbore ovde suštinski sjajni i da svaki razgovor predstavlja formalnost. Na ovaj način se želi doći pred savršen čin i u apsolutnu nemogućnost primene dogovorenog pre jeseni, kad je objektivno prekasno“, rekao je Stefanović ovim povodom za Nova.rs.\nDragana Rakić, zamenica predsednika Demokratske stranke kaže da za početak pregovora u julu nije kasno, ali pod određenim uslovima.\n„Ukoliko postoji iskrena želja i rešenost EU parlamentaraca da se reši politička kriza u Srbiji i da se našim građanima omogući da glasaju pod istim uslovima kakve imaju građani Evropske unije, mislim da nije kasno za otpočinjanje pregovora. Naravno, potrebno je i da relavantni opozicioni politički akteri u Srbiji, zainteresovana javnost i građani sa svoje strane vrše jak i uporan pritisak na vladajući režim da se ispuni ono što je garantovano Ustavom i zakonima, a to je da je glasanje tajno, po slobodnoj volji i bez ikakvih pritisaka“, kaže Rakić.\nPotpredsednik Narodne stranke Miroslav Aleksić, takođe, smatra da svaki dan koji je propušten za konkretne dogovore smanjuje i šanse za dogovor.\n„Smatram da razgovori moraju da počnu u junu kako bi imali vremena za implementaciju ukoliko dođe do dogovora. Dogovor bi morali da imamo do kraja avgusta, kako bi od septembra počela primena dogovorenog. Naravno pod pretpostavkom da izbori neće biti pre marta naredne godine.\nLider Dveri Boško Obradović kaže da bi jul mogao doći u obzir, ukoliko se sporazum potpiše u avgustu i odmah primeni.\n„Nije kasno ako se u toku jula i završi dijalog, a u avgustu potpiše Sporazum između vlasti i opozicije i odmah primeni. Do kraja juna ćemo imati nacrt tog Sporazuma u dijalogu bez evropskih posrednika, a onda kada oni dođu to možemo spojiti u jedan dijalog i preko leta završiti, što bi bilo ispunjenje obećanja da se dijalog završi najmanje šest meseci pre prvih sledećih izbora u Srbiji. Ono što je važnije jeste da što pre imamo paket emisija na televizijama sa nacionalnom pokrivenovću na kojima će opozicija moću slobodno da gostuje i to je prva tema na kojoj ću insistirati na oba koloseka dijaloga“, rekao je Obradović za Nova.rs.\nborko stefanovićboško obradovićMiroslav Aleksić


Emeri rešio dilemu, evo ko će braniti protiv Čelsija - Sportske.net\nEmeri rešio dilemu, evo ko će braniti protiv Čelsija\nJedno od najvećih pitanja navijača Arsenala, a trener je dao vrlo jasan odgovor.\nOspina promenio kurs, umesto Turske, krenuo ka Italiji!Napoli u pregovorima sa Arsenalom, gleda i ka "Enfildu"Vezista napušta Arsenal?Napadač Arsenala stiže u Seriju A?Da li je Emeri pogodio sa pojačanjima?\nArsenal je sezonu započeo vrlo loše, ne zbog samog poraza od Sitija na "Emirejtsu", već zbog načina na koji su igrali, a novi meč ih očekuje uskoro, i to ponovo derbi, protiv Čelsija.\nPrethodnu utakmicu je na golu započeo Čeh, a izgleda da će tako biti slučaj i u narednom meču, a novajlija će morati dosta da se potrudi kako bi zauzeo mesto u startnih 11.\n"Veoma sam zadovoljan kako je odigrao u prvoj utakmici. Takođe, Leno je fantastičan golman, obojica su veoma značajna za naš tim", rekao je trener Arsenala.\n"Za subotu, odluka je laka, Petr Čeh će započeti utakmicu, verujem mu, ima dosta iskustva."\nMnogi su očekivali da će Leno odmah dobiti ulogu startera, ali izgleda da će mladi, talentovani golman, koji je stigao iz Leverkuzena morati da sačeka svoju šansu i da se tada pokaže u najboljem svetlu.


Melisa Brčaninović je nova igračica Vicenze - SportSport.ba\nMelisa Brčaninović je nova igračica Vicenze\nMlada bh. košarkašica karijeru nastavlja u Italiji\nSjajna mlada reprezentativka Bosne i Hercegovine, Melisa Brčaninović, će karijeru nastaviti u italijanskoj Vicenzi VelcoFin.\nR. Pašić 13.08.17. 00:22\nIako je predsjednik Vicenze izjavljivao da u ekipu neće dovoditi strance, čini se da je talentovana 18-godišnja Melisa Brčaninović zadivila skaute ovog kluba, pa će naredne sezone nastupati u Italiji.\nMelisa Brčaninović je rođena u Solingenu u Njemačkoj 1999. godine, a njenu igru odlikuje sjajna tehnika, odlična igra "1 na 1", ali i odlična prodornost. Ona je u prethodnoj sezoni nosila dres Jedinstva, a kao članica mlađih selekcija BiH je briljirala na svim takmičenjima na kojima je nastupala.\n"Radujemo se dolasku igračice velikog potencijala i talenta kao što je Melisa...Od nje puno očekujemo, s obzirom na njene sposobnosti", izjavio je generalni menadžer Vicenze, Paolo De Angelis.


U poseti prijateljima u Norveškoj\nDelegacija opštine Gornji Milanovac, koju je predvodio predsednik opštine Dejan Kovačević, a u čijem sastavu su bili i direktor Javnog preduzeća za izgradnju Opštine Božidar Vučetić i generalni sekretar norveškog društva Srbija Dragan Marković, boravila je u radnoj poseti prijateljskoj opštini Vefsn u Norveškoj, u periodu od 10. do 13. avgusta 2016. godine.\nPosle dočeka i večere dobrodošlice u sredu 10. avgusta, radni deo posete počeo je 11. avgusta sastankom u MON-u, opštinskom razvojnom preduzeću, čije aktivnosti je predstavio direktor Leif Sefting. Direktor je gostima predstavio projekte koje MON priprema i informisao ih o ulozi MON-a u stvaranju novih radnih mesta i razvoju već postojećih privrednih subjekata i koordiniranju privrednog razvoja opštine i regiona. Ovaj zanimljiv norveški koncept opštinskog razvojnog preduzeća je pre više od 10 godina razmatran u Gornjem Milanovcu, posebno u oblasti očuvanja radnih mesta u vremenu tranzicije i privatizacije i podsticanja radnika koji su dobijali otpremnine da uz pomoć ovakvog preduzeća i podsticaja iz privrednih fondova, umesto trošenja otpremnina, novac uz pomoć nekog našeg "MON-a" ulože u svoje samozapošljavanje.\nU razgovorima sa prijateljima iz opštine Vefsn zaključeno je da bi ideju o postojanju sličnog preduzeća u Gornjem Milanovcu trebao ponovo razmotriti.\nDomaćini su, zatim, milanovačku delegaciju odveli u posetu najvećem proizvođaču aluminijuma na severnoj polulopti, koncernu ALCOA, gde su se gosti upoznali sa impozantnom proizvodnjom anoda za mnoge aluminijumske kombinate u svetu, ali i sa elektrolizom i dobijanjem skoro 200.000 tona najčistijeg aluminijuma koji se u istim pogonima legira neophodnim elementima i metalima. Celokupna proizvodnja legiranog aluminijuma od oko 230.000 tona se izvozi za avio i auto industriju, kao i proizvođačima aluminijumske ambalaže po celom svetu. Proizvodnja aluminijuma u Vefsnu jedna od najčistijih na svetu kada se radi o zaštiti prirode.\nZvanični sastanak sa predstavnicima opštine Vefsn započeo je razmenom poklona i obilaskom zgrade Opštine i upoznavanjem sa nadležnostima i radom lokalne samouprave, a nastavljen je razgovorima sa predsednikom opštine Jan Arne Lovdalom, šefom finansija i opštinske administracije Magne Petersenom, potpredsednicom opštine Oshild Petersen i šeficom zaduženom za oblast zaštite starih i direktorkom oblasnih institucija "Sever" Mildrid Sobstad.\nPrva tema razgovora bila je revitalizacija projekta "Starački dom" u Gornjem Milanovcu, a u uvodnom delu, gospođa Sobstad predstavila je model zaštite starih lica u Norveškoj i opštini Vefsn. Potom je predsednik opštine Gornji Milanovac Dejan Kovačević rezimirao dokumente i poslove urađene u periodu pre nego što je projekat u Gornjem Milanovcu obustavljen.\nDogovoreno je da se projekat prilagodi aktuelnom vremenu i da radne grupe obe opštine revidiraju projektnu dokumentaciju i izrade dokument kojim će se aplicirati za neophodna sredstva, kako kod norveških, tako i kod fondova Evropske unije i Republike Srbije. Norveška strana odredila je gospođu Sobstad da koordinira projektom u ime opštine Vefsn, dok će opština Gornji Milanovac, u kratkom vremenskom periodu, odrediti osobu zaduženu za ovaj projekat. Posle sastanka, gospođa Sobstad povela je celu delegaciju u obilazak nekoliko institucija i domova za smeštaj i brigu o starim licima.\nProgram posete tog dana nastavljen je obilaskom sportskog kompleksa "Kipermoen", u pratnji šefice Sportskog centra Ane Marit Almos, i upoznavanjem sa konceptom bavljenja amaterskim sportom, treninzima, angažovanjem dece i mladih. Goste iz Gornjeg Milanovca zanimalo je zašto tako velelepan sportski centar sa terenima za fudbal (prirodna i veštačka trava), dvoranama za rukomet, odbojku i košarku, zatvorenim bazenima, nema potrebu za stvaranjem timova koji bi učestvovali u ligaškim takmičenjima. Objašnjene je da se akcenat stavlja na amaterski i sport za sve, a da klubovi u višem rangu takmičenja nisu prioritet opštinskog sportskog centra. U razgovorima je ponuđena i eventualna pomoć opštine Gornji Milanovac u trenerskom kadru i stvaranju ozbiljnijih klubova u kolektivnim sportovima uz mogućnost zajedničkih priprema i prijateljskih utakmica u našem gradu, o čemu će se dalje voditi razgovori i na sledećim sastancima oceniti realnost ovakvog projekta.\nDomaćini su odveli goste, zajedno sa predsednikom Društva prijateljstva Rolf Fjelestadom i članovima Uprave Jim Nerdalom i Elsom Verum, da polože cveće na mesto najvećeg stradanja srpskih interniraca u opštini Vefsn – na spomenik u Osenu, gde je predsednik opštine Gornji Milanovac Dejan Kovačević položio cveće, a gospodin Nerdal održao kraće izlaganje o dolasku, boravku i ropskom radu srpskih interniraca, od kojih je njih preko 630 izgubilo život u ovom delu Norveške. Delegacija je obaveštena i o obeležavanju 75. godišnjice dolaska srpskih zarobljenika u oblast Nordland (23. jun 2017. godine) i zajedničkim planovima oba Društva prijateljstva tokom 2016. i 2017. godine.\nNezaobilazni deo programa bio je i obilazak Sjogate – Morske ulice i najstarijih drvenih građevina na mestu nastanka grada Mušjena. Muzeolog, gospođa Jakobsen, predstavila je kratku istoriju gradnje, ribarenja, eksploatacije drveta.\nPoslednji dan posete Vefsnu nastavljen je zvaničnim sastankom u zgradi Opštine, gde se generalni sekretar Norveškog društva Dragan Marković osvrnuo na saradnju i projekte opština Vefsn i Gornji Milanovac, počev od prve povelje o bratimljenju 1975. godine, preko revitalizovanog sporazuma o prijateljstvu i saradnji iz maja 2002. godine. Bilo je gotovo nemoguće pobrojati sve zajedničke projekte iz oblasti komunalne infrastrukture, zdravstva, humanitarne pomoći, kulture, projekata reforme lokalne uprave i administracije... Naravno, nezaobilazan je projekat deponije i opreme za postupanje sa komunalnim otpadom i pomoć Norveške od skoro 2,5 miliona evra, pomoć u lokalnom transportu (poklon gradskih autobusa), pomoć u opremanju dečjeg odeljenja bolnice, opremanje opštinskog Crvenog krsta vozilima, uređenje perionice, invalidska pomagala, projekti sa Kulturnim centrom, osnivanje i opremanje Ekološke kancelarije, školski parlamenti, omladinsko preduzetništvo, volonterski centar, učešće norveških umetnika i posebne nagrade opštine Vefsn na našem Bijenalu minijature, više desetina stipendija milanovačkim srednjoškolcima pa sve do poslednjeg poklona – vozila za prevoz komunalnog otpada. Naravno, tu je i "Srpski festival svetske muzike" i brojne posete orkestara i horova iz Vefsna i Norveške našem gradu i mnogo toga što nije bilo moguće pomenuti za kratko vreme.\nNa ovom sastanku pokrenuta je i tema tzv. "Američke kuće" koju Tipoplastika – ALKO grupa i Norveško društvo Srbija zajedno sa objektom i pripadajućim placom ustupaju opštini Gornji Milanovac za potrebe dece i omladine ometene u razvoju (dnevni boravak) i učešće opština Vefsn i Gornji Milanovac u preuređenju objekta za ovu namenu. U cilju sprovođenja ovog poduhvata, opštine i društva prijateljstva će formirati projektnu grupu da izradi neophodnu dokumentaciju i okvirni budžet celog posla.\nDirektor Javnog preduzeća za izgradnju opštine Božidar Vučetić predstavio je ideju preuređenja Trga kneza Mihaila u Gornjem Milanovcu, osvrnuvši se na predratni izgled i raspravu stručne javnosti o njegovom budućem izgledu. Predsednik opštine Dejan Kovačević izneo je predlog da se u projektu preuređenja predstave prijateljske opštine, naravno i opština Vefsn, bilo nekim platoom ili otvorenim umetničko-muzičkim paviljonom, uz prikladno obeležje i tekst o prijateljstvu. Zamolio je prijatelje iz Vefsna da što pre dostave svoje ideje, kako bi projektni zadatak obuhvatio i ove sadržaje.\nPredsednik opštine posebno je istakao da želi da se Sporazum o razmeni učenika i studenata od sledeće godine realizuje u potpunosti, odnosno da se poštuje reciprocitet i da se pored slanja našeg stipendiste u Vefsn, obavezno poziva i stipendista iz Vefsna na boravak tokom jedne školske godine u nekoj od srednjih škola u Gornjem Milanovcu. Zajedno sa Norveškim društvom rešiće se pitanje smeštaja, ishrane i adekvatnog džeparca tokom boravka deteta iz Norveške u Gornjem Milanovcu. Takođe je naglašeno da treba kontaktirati više desetina dosadašnjih stipendista iz Gornjeg Milanovca i aktivnije ih uključiti u buduću saradnju opština, uz nadu da će i budući stipendisti iz Vefsna doprineti daljem razvoju prijateljstva.\nKako u zgradi opštine Vefsn postoji mala sala za sastanke nazvana po našoj opštini i kako se u njoj nalazi puno poklona i predmeta iz Gornjeg Milanovca, obećano je domaćinima da će i opština Gornji Milanovac pronaći odgovarajući prostor za poklone i slike, koji su tokom decenija sakupljeni i nazvati ga po svom gradu pobratimu.\nRazgovaralo se i daljem učešću umetnika iz Vefsna i Norveške na Bijenalu, redefinisanju nagrada opštine Vefsn, kao i o objedinjavanju manifestacija vezanih za Vefsn i Norvešku u istom terminu u trajanju od 2 - 3 dana, kako bi se u Gornjem Milanovcu uspostavio sveobuhvatan događaj kojim se slavi prijateljstvo sa Norveškom. Predloženo je da se Dan Norveške kuće, Marš prijateljstva, Srpski festival svetske muzike i iduće godine koncentrišu oko jubileja Norveške kuće i otvaranja nove izložbe u muzeju (27. i 28. septembra 2017. godine) tako da će se te godine ova zamisao i praktično proveriti na delu. Što se tiče festivala "Serbia world music festival", izražena je želja obe opštine za većim učešćem muzičara iz Gornjeg Milanovca i Vefsna u okviru tog projekta i ustaljeno gostovanje ad hok orkestra sa Toppen kursa, na kojem svake godine učestvuju mladi iz Srbije i Norveške. Opštine će o ovome što pre razgovarati sa oba društva prijateljstva i organizatorima World music festivala.\nZavršni deo programa posete je poprimio i svečarski deo učešćem na otvaranju marine za čamce koju je udruženje vlasnika čamaca opštine Vefsn uz pomoć više sponzora, izgradilo i pustilo u upotrebu tokom boravka naše delegacije. Cela delegacija je zatim prisustvovala dočeku učesnika biciklističke trke "Artic Race of Norway", koja je ove godine prolazila i kroz Vefsn.\nGeneralni sekretar Norveškog društva Dragan Marković posetio je i neke od najstarijih učesnika uspostavljanja prijateljstva između Gornjeg Milanovca i Vefsna, 98-mo godišnju gospođu Bodil Eide, koja je bila učesnik prve delegacije u razgovorima o bratimljenju, kao i gospođu Aud Ruderas, suprugu pokojnog Erika Ruderosa, čijim zalaganjem je i došlo do potpisivanja povelje o bratimljenju 1975. godine. Susret sa Ane-Kristine Bastholm, novinarkom lokalnih novina, osvežio je niz uspomena na dugogodišnje prijateljstvo i mnogobrojne sjajne tekstove o našem gradu u novinama Vefsna.\nLokalni dnevni list Helgelendingen je u svom izdanju od 12. avgusta opširno izvestio o poseti naše delegacije.\nPre oproštajne večere sa domaćinima, generalni sekretar je na sastanku sa članovima Uprave društva prijateljstva, Jim Nerdalom, Franziskom i Trond Vikom prodiskutovao detalje oko 75. godišnjice dolaska srpskih interniraca u oblasti oko Vefsna, Korgena i Polarnog kruga, kao i o planiranim radovima na Norveškoj kući i novoj postavci izložbe u njenom muzeju.\nDogovoreno je da se otpočnu pripreme za putovanje grupe od oko 20 - 30 učesnika iz Srbije u Norvešku u periodu od 10. do 25. juna 2017. godine. Grupa bi pored članova Norveškog društva iz ogranaka iz Srbije, sa sobom povela i nekoliko stručnih kamenorezaca koji bi sa svojim kolegama iz Norveške očistili spomenike i obnovili natpise na obeležjima u oblasti Trondelag i Nordland (Trondhajm, Erlandet, Levanger, Falstadska šuma, Mušjen, Sandesjoen, Korgen, Polarni krug, Fauske, Saltdal, Botn i Narvik). Grupa bi u okviru posete takođe učestvovala i na centralnom događaju 23. juna 2017. godine u Korgenu. Pripreme norveške strane za ovu godišnjicu već su počele, razmatraju se grafička rešenja tabli koje će se postaviti na "Krvavom putu", kao i korišćenje delova istraživanja i doktorskog rada Mikael Stokea o srpskim internircima u Norveškoj. Radi se o istom istraživanju koje su društva prijateljstva naručila za pripremu nove muzejske postavke.\nTakođe dogovoren je i početak radova na fizičkoj obnovi Norveške kuće, nabavki opreme i završetka nove izložbe u muzeju do jubileja krajem septembra 2017. godine. Deo ovih poslova će izvesti društva prijateljstava, a projekat nove izložbe će, po ranijem dogovoru koordinirati BIP, odnosno Bratislav Dobrić.\nSa Franziskom Vika, poznatom pijanistkinjom i članicom Uprave društva prijateljstva i Trondom Vika, violinistom i domaćinom Toppen kursa, razgovaralo se o većem učešću mladih muzičara iz Gornjeg Milanovca na ovom kursu i njihovo uključenje u World music festival, kao ad hok orkestra "Prijatno".\nZaključeno je da se preko lokalnih medija mladi više informišu o mogućnostima ovakve saradnje i da Kulturni centar iz Gornjeg Milanovca podstakne mlade muzičare da više konkurišu za učešće na ovom velikom kursu u gradu pobratimu.\nU ime delegacije Gornjeg Milanovca i svoje lično ime predsednik opštine Gornji Milanovac Dejan Kovačević zahvalio se domaćinima na izuzetnom gostoprimstvu i sadržajnim razgovorima, kako u oblasti saradnje prijateljskih opština, tako i u negovanju prijateljstva i čuvanju uspomene na naše internirce tokom Drugog svetskog rata, a posebno na brigu oko spomen-obeležja u celoj oblasti Helgeland.


REAKCIONARNA ZATUCANOST OPASNOST PO ZDRAVLJE DECE\nNova komunistička partija Jugoslavije (NKPJ) izričito se protivi nenaučnoj kampanji koju intenzivno vode reakcinarne organizacije, poput klerikalno-desničarskih “Dveri”, protiv obavezne vakcinacije dece.\nReakcionari iz “Dveri” i drugi protivnici obavezne vakcinacije dece u svojoj besmislenoj propagandi ne navode nijedan racionalan i naučno potkrepljen razlog zbog čega je vakcinacija najmlađih sugrađana štetna, sem što horski izvikuju demagoške parole o “neprikosnovenom pravu roditelja da odlučuju o dobrobiti svoje dece”. Istina je da niko ne voli svoju decu kao roditelji, te upravo zbog toga oni imaju pravo i obavezu da brinu o zdravlju svojih potomaka, i to je razlog da svaki odgovoran i progresivan roditelj podrži sva dostignuća moderne medicine koja mogu na adekvatan način da zaštite zdravlje njegovog deteta. Ne postoji nijedno “sveto pravo” roditelja koje sme da ugrozi zdravlje dece. Kada je reč o zdravlju svake osobe, ničije “pravo” nije jače od prava te osobe na život, koje se ako je to potrebno, štiti učinkovitim medicinskim rešenjima, poput vakcinacije.\nPotpuno je jasno da se desničarski reakcionari u Srbiji protive obaveznoj vakcinaciji zbog svojih retrogradnih ideoloških predrasuda koje se zasnivaju na verskoj zatucanosti, konzervativizmu, praznoverju i sitnoburžoaskoj i malograđanskoj paranoji. Desničarski reakcionari svoje uporište pronalaze u lumpen-proleterskim i religiozno zatupljenim slojevima, na čiji nenaučni pogled po pitanju moderne medicine, je uticao pad nivoa i komercijalizacija obrazovanja u Srbiji koji je nastupio nakon kontrarevolucionarnog puča od 5.oktobra 2000. godine.\nNKPJ u potpunosti podržava dostignuća savremene medicine koja na adekvatan način štite zdravlje ljudi pa tako i najmlađih i ukazuje da su ona najrazvijenija u socijalističkim zemljama poput Kube i drugih. U tom smislu, NKPJ podržava i obaveznu vakcinaciju dece kada je to jedini način da se na efikasan i delotvoran način zaštiti njihovo zdravlje. U eri u kojoj postoje ekstremne razlike u razvijenosti i bogatstvu zemalja u svetu zbog protivurečnosti kapitalističkog eksploatatorskog sistema koji je isključivi krivac za klimatske promene i zagađenje životne sredine, sve je veći broj ekstemno opasnih zaraznih bolesti a postojeći virusi doživljavaju svoju mutaciju, dostignuća savremene medicine, među njima i obavezna vakcinacija, su jedini način kako bi se zaštitilo čovečanstvo, naročito najmlađi naraštaji kojima pripada budućnost. NKPJ se izričito protivi vakinaciji, između ostalog i vakcinaciji dece, kada ona može da izazove kontra-efekat odnosno da ugrozi zdravlje vakcionisane osobe putem alergijske ili bilo kakve druge reakcije koja ugrožava vitalne funkcije i dovodi u životnu opasnost. U tim slučajevima je nužno primenjivati druge adekvatne metode iz prakse i teorije medicinske nauke. NKPJ se izričito protivi gramzivosti farmaceutske industrije u rukama buržoazije koja želi da komercijalizuje medicinska naučna dostignuća i u prvi plan stavlja profit a ne opšte dobro odnosno medicinsku zaštitu za sve. Zbog toga NKPJ ističe da odmah treba ukinuti i zabraniti rad svim privatnim farmaceutskim kompanijama i medicinskim ustanovama u Srbiji, kako domaćim tako i stranim. Sa druge strane država mora da ulaže mnogo više u razvoj medicine i medicinskih ustanova i da ukine sve vrste participacije ili bilo kakvog plaćanja za lečenje.


Ministar unutrašnjih poslova Srbije Aleksandar Vulin rekao je da se 26 državljana BiH nalazi na optužnicama pravosudnih organa u Srbiji zbog ratnih zločina počinjenih nad Srbima i da je Srbija spremna da te predmete ustupi pravosudnim organima BiH, koje će "imati priliku da pokažu kako izgleda njihova pravda i da li će neko biti i osuđen".\nVulin je napomenuo da je ova mjera, koja u prvom redu pokazuje koliko je Srbiji stalo do mira, donijeta na današnjem sastanku predsjednika Srbije Aleksandra Vučića sa nosiocima najviših pravosudnih funkcija u Srbiji i MUP-a.\n"Ta mera će da stavi na ispit i one oko nas. Mi imamo nekih 26 lica koja su na našim optužnicama, državljana BiH, i mi smo spremni da njihove slučajeve ustupimo nadležnim pravosudnim organima BiH. Nemojte da je Srbija uvek nešto kriva, izvolite i sudite im", rekao je Vulin za TV "Pink".\nOn je ocijeno da pravosuđe BiH sada ima priliku da pokaže kako izgleda njihova pravda i dodao da ga zanima od ovih 26 lica, državljana BiH, koliko će biti osuđeno.\n"Živim u nadi da će neko biti osuđen. Evo, gospodo iz BiH, naše pravosuđe će vam ustupiti sve što imamo, predaće vam jurisdikciju nad njima. Izvolite, završite to. Ti ljudi nikada neće preći granicu Srbije da im mi sudimo", rekao je Vulin.\nOn je naveo da Srbija ovim pokazuje da poštuje jurisdikciju, pravosuđe, sistem i teritorijalnu cjelovitost BiH.\n"Evo vam prilike, gospodo iz BiH, verujemo da vam je stalo do istine o građanskom ratu u BiH, što će reći da ćete suditi, valjda, i nekom Hrvatu i nekom Bošnjaku koji je činio zločine nad Srbima, jer ovo su optužnice za zločine nad Srbima", rekao je Vulin.\nOn je dodao da će pravosuđe BiH sada imati priliku da pokaže koliko mu je stalo do mira, istine, pravde i pomirenja.\n"Sada će imati priliku, kada od Srbije dobiju optužnice po kojima mogu odmah da postupe, da saslušaju ratne zločince da im sude, zadrže u pritvoru, da odluče o svemu i da pokažu koliko im je stalo do mira i istine", naglasio je Vulin.\nVulin: Posljednji protesti u Srbiji nemaju veze s ekologijom\nIzmeđu Bratunca i Ljubovije\nVulin i Mitrović sutra otvaraju most "Bratoljub"\nVulin: "Velika Albanija" - najveća prijetnja miru na Balkanu


Raskrinkano u: Od lažne prijave do "tumačenja genetskog koda": Obračun sa migrantima koji se nikada nije desio\nMigranti sa Bliskog istoka koji su izašli u jedan popularan klub u Murmansku, blizu Norveške granice, u Murmansku, počeli su da uznemiravaju mlade Ruskinje i shvatili, ali previše kasno, da su ruski muškarci dosta drugačiji od onih u Evropi.\nIako policijski zvaničnici ne žele da pričaju o tome, komentari na društvenim mrežama bruje o incidentu.\n„Niko ne sme da dira naše devojke“\nDo problema je došlo kada je Norveška izbacila 50 muškaraca sa Bliskog istoka zbog „lošeg ponašanja“ i vratila ih u Rusiju, kroz koju su prošli do „zemlje meda i mleka“.\nKada su se opet obreli u Rusiji, muškarci su odlučili da se zabave u lokalnoj diskoteci „Gandvik“ i, zaboravljajući gde su, počeli da spopadaju Ruskinje.\nPrema komentarima na društvenim mrežama, migranti su pokušali da pobegnu i da se sakriju, ali su ih Rusi pronašli i očitali im lekciju. Da nije došao veliki broj policajaca u klub, stvari su mogle zaista da eskaliraju, navode lokalni mediji.\nDa stvar bude još gora po migrante, policajci koji su stigli na lice mesta nisu pokazali ništa veću toleranciju prema njihovom ponašanju. Iako su posavetovali lokalne Ruse da ne linčuju nepristojne muškarce, i oni su se tiho pridružili ovoj „edukaciji“, prenose mediji.\nKao rezultat incidenta, 18 muškaraca je završilo u bolnici, 33 u pritvoru, a među svima se razvila želja za povratkom u domovinu.\n– Dobrodošli u Rusiju. Oduševljeni smo što imamo posetioce, ali ne smete da zaboravite – vi ste ovde gosti – rekao je jedan od učesnika ovog incidenta.\nČlanak indeksiran 22. 02. 2018 Zadnji put osvježen prije 2 godine


BAŠTINA ZA BUDUĆNOST - Glas Podrinja\nOTVARANjE NOVE STALNE POSTAVKE NARODNOG MUZEJA\nU četvrtak, 5. novembra, u Narodnom muzeju u Šapcu, svečano će biti otvorena nova stalna postavka “Šabački vremeplov – baština za budućnost”.\nPrema rečima Marka Bingulca, direktora Muzeja, postavka se sastoji od šest celina i obuhvata period od 7.000 godina – Vremenske epohe se smenjuju kružnom putanjom, a trudili smo se da osavremenimo postavku multimedijalnim sadržajem da bismo je približili mlađim generacijama.\nRadovi koji su na muzejskoj postavci započeti pre četiri godine, uspešno su privedeni kraju.\n- Zadovoljni smo zato što smo uspeli da uradimo sve što smo želeli, pre svega u nameri da nova stalna postavka predstavlja identitet grada, istakao je Branislav Stanković, istoričar i rukovodilac projekta.\nŠabac je posle 30 godina dobio novu stalnu postavku “u vremenu kad ljudi štrajkuju ispred zatvorenih vrata muzeja”, kako je naglasio gradonačelnik Šapca Nebojša Zelenović – Ponosan sam na ustanove kulture u našem gradu, u kom se mnogo kvalitetnih stvari dogodilo za kratko vreme. Imam velika očekivanja od nove stalne postavke i verujem da će Šapčani imati pravi razlog da svakodnevno posećuju Muzej.\nZa proteklih deset godina, u infrastrukturne radove i postavku uloženo je oko 40 miliona dinara iz budžeta Ministarstva kulture i informisanja i lokalne samouprave, što je, prema rečima Zorana Bortića, sekretara Skupštine grada, primer kvalitetne međusobne saradnje.\nPostavka će za građane biti otvorena od ponedeljka, 9. novembra, radnim danima od 9 do 19, a subotom od 11 do 19 časova.


Jeremić: Vučić za 4. novembar planira izbore i referendum - Jutarnji GLASnik\nPredsednik Narodne stranke Vuk Jeremić ocenio je danas da predsednik Srbije Aleksandar Vučić u ovom trenutku planira da za 4. novembar raspiše referendum o Kosovu zajedno sa vanrednim parlamentarnim izborima, uz ocenu da će ih „pokrasti kao nikada do sada“.\nJeremić: Vučić za 4. novembar planira izbore i referendum. Foto: Agencije\n„Zapadu je potreban potpis Srbije na sporazum koji bi Prištini omogućio članstvo u UN. Vučić planira da okonča pregovore o sporazumu i da onda kaže „papir će biti potpisan ako pobedi SNS“, rekao je Jeremić za televiziju Naša, a prenosi Narodna stranka.\nJeremić je, komentarišući nedavnu posetu predsednika Srbije Parizu, rekao kako je Vučić predsedniku Francuske Emanuelu Makronu sebe pokušao da predstavi sebe kao „srpskog De Gola“, napominjući da je „samo lider sa nacionalnom aurom poput De Gola mogao da se odrekne Alžira, pa će tako i Vučić kao ‘srpski De Gol’ rešiti pitanje Kosova“.\nVučić je time Francuskoj poslao poruku da Srbija smatra Kosovo svojom kolonijom, kao što je Alžir bio kolonija Francuske, ocenio je Jeremić.\nTagged ALEKSANDAR VUČIĆ, IZBORI, REFERENDUM, VUK JEREMIĆ


I Majkrosoft brine o okolini – praviće se karbon-neutralne Xbox konzole! - BIGportal.ba\nOsim činjenice da Sony i Microsoft danas u istom danu prave svoje mesečne emisije/prezentacije o novostima, još jedan dokaz da je trka za novu generaciju već počela je i to što su, gotovo u istom satu, sinoć obe kompanije najavile da će u budućnosti njihove konzole biti više ekološki prijateljske.\nMicrosoft planira da u borbi protiv klimatskih promena značajno smanji njihov “otisak” koji ostavlja u okolini, i plan im je da generalno smanje emitovanja ugljen-dioksida u čitavom lancu proizvdonje, operacija i poslovanja, od nabavke materijala do završnih proizvoda, za 30% do 2030. godine.\nOsim toga, najavljuju da će početi sa proizvodnjom konzola koje su karbon-neutralne, odnosno u čijoj proizvodnji nema emitovanja ugljen-dioksida. Ovo je pilot projekat, i trenutno je planirano 825 000 takvih konzola, ali kažu da svakako planiraju i gledaju da razvijaju proizvodnju dalje u tom pravcu.\nPodsećaju i da je njihov “biznis” deo kompanije još od 2012. godine karbon-neutralan.\nNa kraju, kažu da svu svoju “zelenu” tehnologiju koju razvijaju, planiraju da podele sa ostatkom sveta, jer smatraju da je to takođe način da pomognu očuvanju sredine.\nDrago nam je da sve više kompanija shvata koliko je važno da počnemo da budemo svesni opasnosti koja preti našoj planeti, a samim tim i nama, i pogotovo nam je drago kada vidimo lidere naše voljene industrije video-igara da o tome brinu, i tako postaju primer drugima da krenu njihovim stopama.\nOvo su samo neke od pozitivnih stvari koje Microsoft radi ove godine, pa su tako nedavno pokrenuli besplatni kurs programiranja, a brinu i o gejmerima koji imaju posebne potrebe pri igranju, piše play.co.rs.


Vila Halkias Pefkohori - Pefkohori Apartmani -Letovanje\nVila Halkias – Pefkohori 2022\nVila Halkias Pefkohori se nalazi u centralnom delu Pefkohorija na oko 230 metara udaljenosti od plaže. Vila Halkias Pefkohori poseduje prostrane trokrevetne i četvorokrevetne apartmane koji se nalaze u niskom prizemlju, na prvom i drugom spratu. Sve smeštajne jedinice u vili Halkias Pefkohori poseduju osnovno opremljenu kuhinju srazmerno broju ležajeva, kupatilo, dve terase, TV i klima uređaj čije je korišćenje uključeno u cenu najma apartmana. Vila Halkias Pefkohori poseduje i peškire, kao i mogućnost korišćenja WiFi interneta. Tokom boravka gosti sami vode računa o higijeni apartmana, dok se promena posteljine i peškira vrši jedanput u toku boravka.\nvila Halkias U Pefkohoriju\nHalkias Pefkohori - 10 noćenja\nTV,AC*, 230 m od plaže\n1/2 App 85* 140* 160* / / / / / / / / / / / 190* 175* 155* 115*\n1/3 App 80* 130* 150* 315 380 440 495 550 590 620 665 630 560 490 180* 165* 145* 105*\n1/4 App 70* 105* 125* 345 410 475 530 590 630 660 715 675 600 530 155* 135* 125* 90*\nHalkias Pefkohori - 15 noćenja\nTV,AC*, 230m od plaže\n1/2 App 115* 195* 230* / / / / / / / / / / / 255* 235* 160*\n1/3 App 110* 190* 215* 535 625 715 790 860 920 950 995 880 765 655 235* 215* 145*\n1/4 App 95* 160* 185* 580 675 770 845 920 985 1015 1070 945 820 705 195* 175* 125*\nVanlinijski prevoz autobusom sa polaskom iz Niša (audio, video opremljenosti, prosečne udobnosti, bez obuhvaćenih usluga pića, hrane i dr. tokom putovanja) na izabranoj relaciji u smenama VANSEZONE (označene zvezdicom). Uvećanje za polaske iz drugih mesta (severno od Niša) u VANSEZONI navedeno je u tabeli autobuskog prevoza. U smenama SEZONE cena autobuskog prevoza nije uključena u cenu aranžmana.\nVila Halkias Pefkohori – U cenu aranžmana nije uračunato:


Poreska Uprava :: Novosti :: Intervju Ivana Simiča, vd direktora PURS-a agenciji Tanjug\nPoreska uprava Biro za informisanje Novosti Intervju Ivana Simiča, vd direktora PURS-a agenciji Tanjug\nIntervju Ivana Simiča, vd direktora PURS-a agenciji Tanjug\n29. 07. 2013.\nSimič: Prvi rezultati bolje naplate poreza u julu\nBEOGRAD - Direktor Poreske uprave Ivan Simič izjavio je danas da su se prvi rezultati bolje naplate poreza pokazali u julu ističući da će, bez izuzetka, biti blokirana sva preduzeća koja imaju poreska dugovanja.\nSimič je u intervjuu Tanjugu izrazio očekivanje da će takav tempo naplate biti zadržan do kraja godine i dodao da je iznenađen što neka državna preduzeća i ustanove godinama nisu plaćali porez, i to niko nije nadzirao, a sada u medijima postoje primedbe zbog blokada.\nOn je naveo i da svakodnevno razgovara sa poreskim obveznicima koji imaju teškoće u plaćanju poreza, ali da će se, pošto je fizički nemoguće da primi sve zainteresovane, u to uključivati i direktori filijala Poreske uprave u narednim mesecima.\nGovoreći o prvih šest meseci na čelu te institucije, Simič je istakao da na njega nije bilo nikakvih pritisaka i da je uspeo da ostvari planirano, ali da je nezadovoljan brojem prijava PDV-a koje stižu elektronskim putem jer je napredak na tom polju spor.\nPovodom unakrsne provere imovine i prihoda građana, on je najavio da će se najpre kontrolisati građani za koje se procenjuje da imaju imovinu vredniju od 35 miliona dinara, ali je nisu prijavili.\n"Mi smo već sad u nekim gradovima u Srbiji dobili informacije i podatke da neki koji imaju kuće za koje ocenjujemo da su vredne više od 35 miliona dinara nisu prijavili imovinu. Najpre ćemo se baviti njima, tako što ćemo ih pozivati da tu imovinu prijave, i biće kažnjeni jer to nisu učinili", naveo je Simič.\nOn je rekao i da se podnete prijave imovine građana i dalje unose u bazu podataka jer je pred istek roka stiglo najviše prijava i očekuje se da do kraja avgusta taj posao bude završen.\n"Onda ćemo te podatke da lepo sortiramo, da vidimo šta i kako. Stvorićemo bazu podataka o toj imovini, a za to vreme ćemo da gledamo te koji nisu prijavili imovinu, ili preko nekretnina koje imaju, koje se vide, ili preko nekih pokretnih stvari, kao što su kola i drugo", precizirao je Simič.\nŠto se tiče kontrole poreskih obveznika u izdavanju fiskalnih računa, on je istakao da su u poslednja dva meseca te kontrole pojačane i da je utvrđeno da od svih kontrolisanih u proseku oko 50 odsto ne izdaje fiskalne račune što se odražava i na poreske prihode.\nPrema njegovim rečima, fokus u kontrolama je na onima koji rade sa gotovim novcem- razne ugostiteljske radnje, picerije, pekare, mesare jer tu može da se najviše utaji tako što se ne izdaju računi.\n"To je u svim državama isto. Oni koji rade sa gotovim novcem kod njih je najveći rizik da ne izdaju račun", napomenuo je Simič ističući da će se kontrolisati i druge delatnosti kako ne bi bilo "negativne konkurencije, da samo jedni imaju kontrole, a drugi ne".\nS druge strane, imajući u vidu da nema dovoljno inspektora u martu ili aprilu sledeće godine počeće se sa onlajn kontrolama kako bi se svakog trenutka dobili tekući podaci o tome ko izdaje račune, a ko ne, najavio je Simič.\n"Ne možemo da idemo prebrzo jer moramo da promenimo određene propise i da ih prilagodimo tome. Jednostavno, tehnologija je išla napred i fiskalne kase nisu više odgovarajuće za ovaj sistem, nama treba nešto da možemo u trenutku da proverimo da li se izdaju računi", naveo je on.\n"Pre je to išlo preko štampača, danas svi imaju kompjutere i internet, i pre nego što se izda račun, moraće da dođe podatak u Poresku upravu na server da mi damo broj i to će se sve dešavati u par desetina sekundi i neće ništa dodatno zahtevati od poreskih obveznika", rekao je Simič.\nOn je naglasio i da po pitanju uvođenja objedinjene uplate poreza od 1. januara i prelaska na elektronsko poslovanje od 1. jula naredne godine sve ide po planu i da neće biti odstupanja od tih rokova.\nSimič je naveo da poreski obveznici sporo prelaze na elektronsko prijavljivanje PDV-a i da je u julu stiglo 5.800 takvih prijava, odnosno oko 5,5 posto, što nije na očekivanom nivou.\n"Još se bavimo edukacijom poreskih obveznika da im pokažemo kako je mnogo lakše kada uđu u taj sistem", napomenuo je on ističući da najveći procenat elektronskih prijava stiže iz Stare Pazove što je, verovatno, pokazatelj da tamo postoji neki dobar računovođa koji predaje te elektronske prijave.\nFoto Tanjug, Nenad Milošević


Moj otac Vuk Karadžić - 60. izvođenje - Dan u Beogradu\nNaslovna » Izlasci » Pozorište » Moj otac Vuk Karadžić – 60. izvođenje\nMuzej Vuka i Dositeja: Multimedijalni igrokaz "Moj otac Vuk KaradÅ¾iÄ‡"\nAh Neša 13. septembar 2019. Pozorište Postavite komentar\nU Muzeju Vuka i Dositeja time će početi treća sezona ovog programa u trajanju od 40 minuta, koji će se održavati dva puta mesečno.\nDirljivu životnu ispovest Vukove ćerke, Mine Karadžić, u svom prepoznatljivom stilu interpretira glumica Ljiljana Jakšić, prenoseći zanimljivosti iz privatnog života, porodične poteškoće i priče o najznačajnijim događajima i ličnostima koje su, svojevremeno, okruživale Vuka Karadžića i oblikovale njegov život i stvaralaštvo.\nMonodrama „Moj otac Vuk Karadžić“ obogaćena je i prikazivanjem dokumentarnog materijala, porodičnih fotografija, kao i taktovima starogradskih muzičkih numera, tako da u potpunosti dočarava vreme o kome Mina pripoveda. Savremeni audio-vizuelni efekti oživljavaju prostor ovog kultnog zdanja.\nPo završetku programa posetioci mogu da obiđu stalnu muzejsku postavku koju čine lični predmeti Vuka i Mine Karadžić, porodično stablo i bogata zbirka fotografija porodice Karadžić.\nUlaznice u iznosu od 400 dinara su u prodaji na blagajni Muzeja Vuka i Dositeja u Gospodar Jevremoj 21. (danubeogradu.rs)\nTagoviizlasci ljiljana jakšić monodrama muzej vuka i dositeja pozorište\nPrethodni Posle festivala Rekonstrukcija: Novi murali u Beogradu\nSledeći Nedelja ruskog filma za decu 2019: Bajke detinjstva


Dani Defektologa februar 2005.\nDa bi u svom radu Udruženje moglo da prati defektološki razvoj rada sa slepima i slabovidima u našoj zemlji, od velike je važnosti da predstavnici "Belog štapa" učestvuju u Danima Defektologa, od ove godine Savetu Defektologa.\nOstvareni su značajni kontakti sa stručnjacima relevantnim za dalji rad udruženja, radeći sa kojima ćemo poboljšati kvalitet života slepih i slabovidih osoba u Srbiji.\nPogledajte galeriju sa Dana defektologa 2005.\n15.januar 2005 Poseta Zagrebu – Udruga za obuku pasa vodiča i mobilitet\nUdruženje „Beli štap“ je ostvarilo regionalnu saradnju i zajednički rad na projektu sa Udrugom za obuku pasa vodiča i mobilitet iz Zagreba. U tom cilju su predstavnici Udruženja u januaru ove godine posetili Zagreb i bili gosti Udruge. Pored razmene iskustava dogovoren je i zajednički rad na projektu „Konferencija OiM“ (orijentacija i mobilnost). Predstavnici Udruge će uzvratiti posetu Beogradu krajem meseca maja 2005. godine.\nPogledajte galeriju iz posete Zagrebu.\nFestival NVO – Novi Sad 03.decembar 2004\nUdruženje „Beli štap“ se odazvalo pozivu na učešće u festivalu NVO održanom 03.decembra 2004. godine i predstavilo svoj rad, ideje i ciljeve za koje se zalaže. Takođe, ostvaren je kontakt sa mnogim Udruženjima i organizacijama koje su učestvovale na festivalu. Na inicijativu Udruženja „Beli štap“ predstavljen je i prvi govorni softver koji govori srpski – „AnReader“ novosadskog razvojnog tima „Alfanum“ na čelu sa prof. Vladom Delićem.\nPogledajte galeriju sa Festivala.


Ban Ki Mun: Polovini sirijskog stanovništva potrebna hitna pomoć - SandzakHaber.Net , Sandžačke Internet Novine !\nNaslovna Vijesti SVET Ban Ki Mun: Polovini sirijskog stanovništva potrebna hitna pomoć\nBan Ki Mun: Polovini sirijskog stanovništva potrebna hitna pomoć\nOd HaberNews - 15. Januara 2014. 0 79 Podeli na Fejsbuku\ntweet Generalni sekretar UN Ban Ki Mun izjavio je danas u Kuvajtu na donatorskoj konferenciji o Siriji da je polovini sirijskog stanovništva potrebna hitna pomoć.\n“Skoro 9,3 miliona ljudi ima potrebu za hitnom humanitarnom pomoći”, rekao je Ban Ki Mun.\nCilj međunarodne konferencije u Kuvajtu jeste da se prikupi 6,5 milijardi dolara pomoći za žrtve skoro trogodišnjeg rata u Siriji. Ukupno 69 zemalja i 24 međunarodne organizacije učestvuje na ovoj konferenciji koja se održava na inicijativu UN.\nEmir Kuvajta šeik Sabah al-Ahmed al-Sabah objavio je danas na otvaranju konferencije za Siriju, da njegova zemlja daje 500 miliona dolara za pomoć civilnim žrtvama rata u toj zemlji.\nSabah al-Sabah je podsetio da je njegova zemlja već dala pomoć od 430 miliona dolara Sirijcima pogodjenim ratom u kome je u skoro tri godine sukoba poginulo više od 130.000 ljudi a 2,4 miliona je izbeglo.\nGeneralni sekretar UN je izrazio nadu da će mirovna konferencija o Siriji koja treba da se održi 22. januara u Švajcarskoj završiti uspostavljanje prelazne vlade i prekinuti krvoproliće u toj zemlji.\nNa konferenciji u Kuvajtu državni sekretar SAD Džon Keri objavio da će njegova zemlja dati dodatnih 380 miliona dolara humanitarne pomoći za Siriju.\n“Građanski rat u Siriji nije samo sirijski problem”, rekao je Keri i podsetio da sa ovom sumom ukupna američka humanitarna pomoć Siriji dostiže 1,7 milijardi dolara i da je novac namenjen ljudima u Siriji i izbeglicama u susednim zemljama.\nPolovina dodatnih sredstava, oko 177 miliona dolara, biće izdvojena za programe UN za žrtve u samoj Siriji, a ostatak za susedne zemlje koje su prihvatile oko 2,3 miliona sirijskih izbeglica. sandzakhaber / izvor: blic.rs\ntweet Prethodni tekstAudi “vraća u život” R8 e-tronSledeći tekstŠutanovac: Pitajte SNS za stav, pa glasajte drugačije HaberNews\tPOVEZANE OBJAVEVIŠE OD AUTORA


Način kupovine - Unitehna doo\nOvaj vid kupovine Vam pruža lak način poružbine robe iz našeg prodajnog programa. Dopunu asortimana možete izvršiti u bilo koje vreme,24sata/7dana u nedelji.\nInternet prodaja B2B "UNITEHNA" d.o.o rezervisana je isključivo za PRAVNA LICA.\nInternet prodaja B2C "UNITEHNA" d.o.o rezervisana je isključivo za FIZIČKA LICA.\nNamenjena je kupcima(fizičko lice) koji robu kupuju preko internet prodavnice.Kupci ne moraju da se registruju da bi obavili kupovinu .U koliko žele da se registruju to mogu da obave klikom na opciju "Registracija"koje se nalazi u gornjem desnom uglu vašeg ekrana.Nakon popunjenih podataka,kliknite na dugme "Registruj se".\nAsortiman našeg programa možete pogledati u meniju sa vaše leve strane koja poseduje više vidova pretrage.\nSva pitanja možete uputiti na mail: komercijala@unitehna.rs ili pozvati na telefon\nSubota Od 8h - 12h


BLOG UŽIVO: Talibani poručili iz predsedničke palate - mudžahedini su pobedili\nBLOG UŽIVO: Talibani poručili iz predsedničke palate – mudžahedini su pobedili\nSvet Autor:N1 Beograd, Associated Press AP, Rojters, Beta, CNN, Hina, FoNet15. avg. 202116:37 > 23:3170 komentara\nIzvor: Tanjug/AP Photo/Jafar Khan\nTalibani su mirno ušli u Kabul i iz predsedničke palate poručuli da su pobedili i preuzeli vlast u Avganistanu. Avganistanski predsednik Ašraf Gani, koji je prethodno napustio zemlju, pošto su talibani tražili da vlada bezuslovno preda vlast, priznao je da su talibani pobedili, navodeći da je otišao da bi izbegao krvoproliće. Sa njim su, prema neimenovanim izvorima, zemlju napustili i njegovi najbliži saradnici. Osoblje ambasada Sjedinjenih Država i Evropske unije nastoji da se premesti na sigurno, kao i mnogi avganistanski civili. Ambasadi Srbije u Indiji, koja je na nerezidencijalnoj osnovi nadležna za Avganistan, nije se obratio nijedan državljanin Srbije iz te sukobima zahvaćene države. Talibani su prethodnih dana zauzeli ključne avganistanske provincije i gradove, i prema najavama neimenovanih talibanskih zvaničnika, uskoro će proglasiti Islamski Emirat Avganistana.\nPregovori o inkluzivnoj islamističkoj vladi\n23.31 – Avganistanski portparol i pregovarač rekao je da grupa, čiji je član, vodi pregovore u cilju formiranja „otvorene, inkluzivne islamističke vlade“ u toj zemlji.\nSuhail Šahin govorio je za AP pošto su talibani zauzeli veći deo zemlje za samo nekoliko dana i ušli u glavni grad Kabul, dok se SAD žure da povuku svoje diplomate i druge civile.\nBajden šalje još 1.000 vojnika\n23.07 – Predsednik SAD Džo Bajden odlučio je da pošalje dodatnih 1.000 vojnika u Kabul da obezbede evakuaciju hiljada američkih i avganistanskih civila, rekao je zvaničnik Pentagona.\nUkupno će 6.000 američkih vojnika biti u glavnom gradu Avganistana narednih dana, rekao je taj zvaničnik koji nije želeo da mu se navede ime.\n„Mudžahedini su pobednici u Avganistanu“\n23.05 – Desetine talibanskih boraca zauzele su predsedničku palatu u Kabulu i proglasile pobedu nad avganistanskom vladom, pokazuju televizijski snimci.\n„Naša zemlja je oslobođena i mudžahedini su pobednici u Avganistanu“, rekao je u palati jedan pobunjenik za televiziju Al Džazira.\nSavet bezbednosti sazvao vanrednu sednicu\n21.59 – Savet bezbednosti UN održaće sutra ujutru vanrednu sednicu o Avganistanu, na zahtev Estonije i Norveške.\nDiplomate u Savetu rekle su danas da će generalni sekretar UN Antonio Gutereš informisati članove Saveta bezbednosti o najnovijoj situaciji posle talibanskog preuzimanja glavnog grada Kabula.\nŠef UN je u petak pozvao talibane da odmah prekinu svoju ofanzivu u Avganistanu i pregovaraju „u dobroj veri“ da izbegnu produženi građanski rat. On je takođe rekao da je „duboko uznemiren zbog naznaka da talibani uvode oštre restrikcije u oblastima pod njihovom kontrolom, posebno usmerene na žene i novinare.\nAvganistanski predsednik priznao da su talibani pobedili\n21.25 – Avganistanski predsednik Ašraf Gani rekao je da je doneo tešku odluku da napusti zemlju kada su talibani napredovali da bi izbegao „krvoproliće“ i priznao je da su „talibani pobedili“. On nije rekao gde je otišao. Rekao je da je uveren da bi „bezbroj patriota bilo ubijeno i da bi Kabul bio uništen“ da je on ostao u Avganistanu.\n„Talibani su pobedilli… i sada su odgovorni za čast, za imovinu i samoočuvanje njihove zemlje“, napisao je Gani u poruci na Fejsbuku upućenoj državljanima Avganistana.\nNemačka ambasada počinje evakuaciju iz Kabula\n21.10 – Nemačka ambasada počinje večeras evakuaciju osoblja iz svoje ambasade u Kabulu, koji se sada nalaze na aerodromu, objavio je ministar spoljnih poslova Hajko Mas i dodao da će ih evakuisati vojni avioni, koji će krenuti večeras iz glavnog grada Avganistana i odvesti ih do „susedne zemlje“, a civilni avioni će ih dalje odvesti do Nemačke.\nMali tim će ostati u ambasadi da pomogne u daljim evakuacijama. Ministarstvo spoljnih poslova saopštilo je ranije da se manje od 100 nemačkih državljana još nalazi u Avganistanu.\nObustavljeni međunarodni letovi\n21.08 – Svi komercijalni letovi sa Medjunarodnog aerodroma u Kabulu su suspendovani, rekao je jedan NATO zvaničnik.\nSamo vojne letelice mogu da koriste aerodrom, prenosi BBC.\nVojne evakuacije se nastavljaju.\nBritiš Ervejs je potvrdio da trenutno leti preko avganistanskog vazdušnog prostora.\nObustavljanjem komercijalnih letova prekida se jedan od poslednjih puteva bekstva iz zemlje za Avganistance koji strahuju od talibanske vlasti.\nTalibani će proglasiti Islamski Emirat\n21.05 – Talibanski zvaničnik izjavio je da će ta grupa uskoro proglasiti Islamski Emirat Avganistana i to će učiniti iz predsedničke palate u Kabulu.\nTako se zvala država pod talibanskom vladom, koja je svrgnuta nakon invazije trupa SAD i savezničkih snaga, a posle terorističkih napada u Njujorku 11. septembra 2001. godine.\nTalibanski predstavnik nije želeo da mu se navede ime jer nije imao dozvolu da obavesti medije o tome.\nTalibani zauzeli predsedničku palatu\n20.45 – Talibanski borci zauzeli su predsedničku palatu u Kabulu, glavnom gradu Avganistana, javio je CNN\nPredsednik Afganistana Ašraf Gani ranije je napustio zemlju, mediji prenose da je otišao u Tadžikistan.\nJedna od talibanskih jedinica je poslala preko zvaničnog Telegram naloga slike unutrašnjosti predsedničke palate, koja je izgledala netaknuta, navodi CNN.\nVideo snimak prikazan nekoliko sati pre toga pokazao je kako talibanski borci stižu do predsedničke palate u Kabulu.\nPortparol talibana Zabihulah Mudžahid rekao je ranije da će njihove snage početi da ulaze u delove grada odakle su državni zvaničnici otišli.\nNadležna ambasada: Nije nam se obratio nijedan državljanin Srbije\n20.41 – Ambasadi Srbije u Indiji, koja je na nerezidencijalnoj osnovi nadležna za Avganistan, nije se obratio nijedan državljanin Srbije iz te sukobima zahvaćene države, izjavio je Siniša Pavić, otpravnik poslova diplomatskog predstavništva Srbije u Nju Delhiju.\n„U kontaktu smo sa jednim našim novinarom koji planira da ode ili je već stigao u Avganistan. Mimo toga, nismo u poslednje vreme imali obraćanje nijednog našeg državljanina iz Avganistana“, rekao je Pavić, a prenose Večernje novosti.\nOn je demantovao informaciju koja se pojavila na društvenim mrežama da će biti organizovan evakuacioni let iz Avganistana.\nNATO će pomoći evakuaciju sa aerodroma u Kabulu\n20.33 – Generalni sekretar NATO Jens Stoltenberg izjavio je da će NATO pomoći da se obezbedi aerodrom u Kabulu i omogući evakuacija zapadnih državljana uz napredovanje talibana.\n„Razgovarao sam sa britanskim premijerom Borisom Džonsonom i ministrima spoljnih poslova naših kanadskih, danskih i holandskih saveznka o situaciji u Avganistanu. NATO pomaže dase održi aerodrom u Kabulu otvorenim da se olakšaju i koordinišu evakuacije“, napisao je Stoltenberg na Tviteru.\nDžonson pozvao Zapad na jedinstven pristup talibanima\n20.25 – Britanski premijer Boris Džonson izjavio je da je njegov „prioritet“ evakuacija britanskih državljana iz Avganistana i pozvao zapadne zemlje da usvoje jedinstven pristup pre bilo kakve akcije.\n„Situacija ostaje vrlo teška i jasno je da će vrlo ubrzo biti nova vlada u Kabulu“, rekao je Džonson, prenela je britanska televizija. Dodao je da će Britanija raditi sa svojim partnerima u Savetu bezbednosti UN i poručio da ne želi da iko prizna talibane jednostrano. „Želimo zajednički stav da bi učinili sve u našoj moći da izbegnemo da Avganistan ponovo postane plodno tle za terorizam“, rekao je Džonson.\nAmbasada SAD u Kabulu: Pucnjava na međunarodnom aerodromu\n19.15 – Američka ambasada u Kabulu prekinula je sve operacije i poručila Amerikancima da se čuvaju na mestu gde su, navodeći da je dobila izveštaje da se čuje pucnjava na međunarodnom aerodromu.\n„Imamo izveštaje da se puca na aerodromu i mi upućujemo američke državljanje da ostanu i čuvaju se kod kuće. Američka ambasada u Avganistanu prekinula je konzularne operacije, što stupa odmah na snagu. Nemojte dolaziti u ambasadu ili na aerodrom u ovom trenutku“, navodi se u poruci ambasade.\nI Severna Makedonija spremna da prihvati izbeglice iz Avganistana\n19.10 – Premijer Severne Makedoniije Zoran Zaev potvrdio je da je njegova zemlja spremna da prihvati i smesti avganistanske civile koji su radili za NATO i aktiviste za ljudska prava, do obezbeđenja trajne destinacije. On je Televiziji „Kanal 5“ rekao da se Avganistan suočava sa mogućom humanitarnom katastrofom i da je vlada u Skoplju informisala streteškog partnera SAD da stoji na raspolaganju da pomogne saglasno svojim kapacitetima i potrebama. Premijer Severne Makedonije je precizirao da je Skoplje spremno da tim lizbeglicama iz Avganistana obezbedi smeštaj u hotelima i odmaralištima za šta bi operative i troškove za vreme njihovog boravka do obezbedjivanja trajne destinacije u u potponosti pokrile SAD.\nAvganistanske vođe formirale savet za susret s talibanima\n18.55 – Avganistanske vođe formirale su savet za koordinaciju koji će se sresti sa talibanima i obaviti transfer vlasti. U saopštenju objavljenom na društvenim mrežama bivši predsednik Hamid Karzai rekao je da će na čelu tog tela biti šef Visokog saveta za nacionalno pomirenje Abdulah Abdulah, kao i vodja Hizb-e-Islamija, Gulbudin Kematjar, i on. Karzai je rekao da je taj potez napravljen da bi se „sprečio haos i smanjile patnje naroda“ i da se održi mir i „mirni transfer“.\n17.40 – Talibani su počeli da preuzimaju kontrolu nad Kabulom i javnim zgradama, nakon što su vladine snage napustile glavni grad Avganistana, saopštio je portparol talibana Zabihulah Mudžahid. Talibani su ušli u Kabul „mirno“, javlja reporter CNN.\n„Čujemo tu i tamo pucnjavu, ali nema izveštaja o uličnim borbama avganistanskih bezbednosnih snaga, nagomilanih u posebnim područjima kako bi sprečili ulazak talibana. Koliko znamo, a ovde je mrak, te nismo u mogućnosti da idemo okolo i svojim očima se uverimo u stanje na terenu, talibani glatko klize kroz grad“, kazao je on.\nDodao je da su ovo vremena bez presedana, „delimično jer niko nije mogao da zamisli da će talibani neometano ući u grad od šest miliona ljudi“, i jer je avganistanski predsednik rekao da je „u suštini želeo da ostane, a sad je nestao bez potencijalne predaje vlasti prelaznoj vladi“.\nAlbanija spremna da primi izbeglice iz Avganistana\n17.39 – Albanija je saopštila da je spremna da prihvati stotine avganistanskih izbeglica, među kojima žene rukovodioce, državne službenike i druge koji su pod pretnjom talibana.\n„Albanija, članica NATO-a spremna je de preuzme svoj deo tereta“, rekao je albanski premijer Edi Rama na svom Fejsbuku.\nOn je potvrdio da je Vašington već zatražio od Albanije da ispita mogućnost da posluži kao tranzitna zemlja za određen broj avganistanskih političkih imigranata čija krajnja destinacija će biti SAD.\n17.05 – Kanada je privremeno zatvorila svoju ambasadu u Kabulu i osoblje je evakuisano, saopštilo je kanadsko ministarstvo spoljnih poslova.\nMinistarstvo je navelo da je odlučeno da se privremeno prekinu aktivnosti ambasade u Kabulu koje će se nastaviti kada situacija dozvoli da se garantuju odgovarajuće usluge i odgovarajuća bezbednost za osoblje. Kanadska vlada je u petak saopštila da je ta zemlja spremna da primi 20.000 avganistanskih izbeglica u okviru novog programa imigracije zbog nastajuće humanitarne krize u regionu.\nSvedok: Situacija na kabulskom aerodromu haotična\n16.50 – Jedan svedok je za CNN situaciju na kabulskom aerodromu opisao kao haotičnu, dok većina stranaca pokušava da napusti Avganistan.\n„Bilo je, takođe, upozorenje na kopneni napad i bili smo nekoliko prethodnih sati u bunkeru, ali sada je sve O.K. Svi stranci su ovde. Jedna Evropljanka se izbezumila“, kazao je taj svedok.\nIzvor : Tanjug/AP Photo/Rahmat Gul\nCNN je, takođe, fotografisao mnogo vojnika i grupa civila koji čekaju na aerodromu.\n16.45 – Premijer Hrvtske Andrej Plenković izjavio je da u Avganistanu ima 20 do 30 hrvatskih državljana i da su svi u proceduri organizovanog povratka, javlja agencija Hina. Plenković je, odgovarajući na pitanja o stanju u Avganistanu i položaju hrvatskih državljana u toj zemlji posle povlačenja snaga SAD i zapadnih savezika, rekao je da su u vezi s hrvatskim državljanima sve službe uključene, a da je šef diplomatije Gordan Grlić Radman s njima u dnevnom kontaktu.\nUglavnom je reč o ljudima koji rade u različitim međunarodnim angažmanima i aranžmanima, a prema poznatim podacima, ima ih između 20 i najviše 30, a svi su u proceduri povratka koju organizuju njihovi poslodavci, rekao je Plenković novinarima u Rijeci, gde je prisustvovao misi povodm praznika Velike Gospe.\nTalibani u predgrađu Kabula, pregovarači krenuli u predsedničku palatu\n15. avg. 2021 150\nTalibani zauzeli ključni grad Džalalabad bez borbe\n14. avg. 2021 35\n16.15 – Najverovatnije će bivši avganistanski ministar unutrašnjih poslova Ali Ahmad Džalali preuzeti vođstvo nad prelaznom vladom u zemlji, dok talibani čekaju da preuzmu glavni grad Kabul, prenosi Rojters. Džalali je rođen u Kabulu, ali je od 1987. državljanin SAD i živi u Merilendu.\n„Islamski Emirat poslao je instrukcije svim svojim snagama da ostanu na kapijama Kabula, da ne ulaze u grad“, napisao je portparol talibana na Tviteru, mada su neki stanovnici izjavili da su pobunjenici mirno ušli u neka predgrađa.\nMinistar unutrašnjih poslova Avganistana Abdul Satar Mirzakvaj ranije danas je rekao da će doći do „mirne predaje vlasti“ prelaznoj vladi.\n„Avganistanski narod ne treba da brine… Neće biti napada na grad i biće mirna predaju vlasti prelaznoj vladi“, rekao je on u snimljenom govoru.\nOsmani: „Bez ikakvog oklevanja“ primićemo avganistanske izbeglice\n16.05 – Predsednica Kosova Vjosa Osmani izjavila je da se „bez ikakvog oklevanja“ zalaže za dovođenje avganistanskih izbeglica na Kosovo. Ona je to opisala kao humanitarnu operaciju, zasnovanu na ljudskom principu „da vrata nisu zatvorena za one koji su primorani da napuste svoje domove, bez svoje krivice, kako bi izbegli progon i spasili živote“. Predsednica Kosova je na Fejsbuku naglasila da će građani Avganistana proći kompletnu bezbednosnu procenu SAD, jer će privremeno boraviti u zemlji, dok se ne pripremi njihova dokumentacija za SAD.\n„Vlada Kosova je, odmah nakon zahteva i rasprave o institucionalnom sporazumu, formirala radnu grupu koja se bavi organizacionim pitanjima zajedno sa našim američkim partnerima. To je bio zahtev SAD da ovo pitanje ostane poverljivo iz bezbednosnih razloga i procesa evakuacije avganistanskih državljana iz Avganistana. Ispoštovali smo taj zahtev“, napisala je Osmani.\n15.45 – Pet državljana Bosne i Hercegovine, koji su trenutno u Avganistanu, javilo se ambasadi BiH u Pakistanu zbog eventualne pomoći oko evakuacije. Ambasador Bosne i Hercegovine u Pakistanu, koja pokriva i Avganistan, Sakib Forić je rekao da se ti državljani BiH trenutno nalaze na sigurnoj lokaciji.\n„Četiri osobe rade za jednu britansku kompaniju, dok je jedna zaposlena u Norveškoj deminerskoj organizaciji (NPA). Svi se trenutno nalaze u neposrednoj blizini Međunarodnog aerodroma u Kabulu, gde su smešteni u hotel u sklopu aerodroma“, rekao je za Forić za sarajevski portal Klix.\n15.25 – U Avganistanu se još nalazi oko 100 građana Severne Makedonije i za sada se svi nalaze na bezbednim lokacijama, saopštilo je Ministarstvo spoljnih poslova u Skoplju. Kako se navodi, prema poslednjim informacijama koje je Ministarstvo spoljnih poslova Severne Makedonije dobilo od kompanija koje su angažovalale makedonske državljane oni se ne suočavaju sa poteškoćama i te firme imaju rezervisane sopostvene letove za evakuaciju radnika, od kojih je deo već prebačen u neku od susednih zemlja i njihov transfer kući nije sporan.\n15.20 – SAD i evropske zemlje evakuišu svoje ambasade u Kabulu, Američki zvaničnik je rekao da se američke diplomate vojnim helikopterima prebacuju na aerodrom u Kabulu, gde će se zadržati što je duže moguće s obzirom na bezbednosne uslove.\nMinistarstvo spoljnih poslova Italije potvrdilo je da osoblje iz svoje ambasade prevozi na aerodrom. Korijera dela sera navodi se da će biti akvakuisano oko 50 italijanskih i 30 avganistanskih službenika sa članovima porodica. Italijanski ministar odbrane rekao je da je 228 Avganistanaca i njihovih porodica već prebačeno u Italiju, nazivajući to „moralnom dužnošću“ da zaštiti one koji su radili sa Italijom i koji će se suočiti sa odmazdom talibana.\nDugi redovi pred bankama, Avganistanci žure da podignu novac\n13.04 – Talibani su ranije saopštili da su „u toku pregovori kako bi se osiguralo da se proces tranzicije završi sigurno, bez ugrožavanja života, imovine i časti bilo koga“. Oni su takođe objavili saopštenje pokušavajući da uvere banke, trgovce i druge preduzetnike da njihova imovina, novac i institucije neće biti ometani.\nUprkos tome, Avganistanci su satima čekali pred bankama u pokušaju da podignu svoj novac.\nRanije danas su bez borbe preuzeli kontrolu nad avganistanskim gradom Džalalabadom, prema informacijama koje su potvrdili zvaničnici i stanovništvo, nakon čega je Kabul ostao kao poslednje veliko urbano područje pod kontrolom vlade.\nTalibani su početkom maja pokrenuli veliku ofanzivu protiv avganistanskih snaga, posle operacija povlačenja međunarodnih snaga iz Avganistana.